tripathysagar/odia_wiki huggingface dataset:
ଆନ୍ଧ୍ର ପ୍ରଦେଶର ଶ୍ରୀକାକୁଲମ ଜିଲ୍ଲା ଅନ୍ତର୍ଗତ ଲିହୁରୀଠାରେ ଏହି ଗୋପୀନାଥ ମନ୍ଦିର ଅବସ୍ଥିତ । ସୁନ୍ଦର କାରୁକାର୍ଯ୍ୟରେ ଶୋଭିତ ଏହି ମନ୍ଦିରରେ ରାଧା ଓ କୃଷ୍ଣ ପୂଜା ପାଆନ୍ତି । ଇତିହାସ ଅଷ୍ଟାଦଶ ଶତାବ୍ଦୀରେ ପାରଳାଖେମୁଣ୍ଡିର ତତ୍‌କାଳୀନ ରାଜା ଜଗନ୍ନାଥ ଦେବଙ୍କ ସମୟରେ ଏହା ନିର୍ମିତ । ମନ୍ଦିର ତିଆରିରେ ମୁଖ୍ୟ କାରିଗର ଥିଲେ ପାରଳାଖେମୁଣ୍ଡିର ସ୍ଥାପତ୍ୟ ଶିଳ୍ପୀ ହରେକୃଷ୍ଣ ମହାରଣା । ପର୍ଯ୍ୟଟନ ଆକର୍ଷଣ ଓଡ଼ିଶା ଏବଂ ଆନ୍ଧ୍ର ପ୍ରଦେଶର ସୀମା ତଥା ବଂଶଧାରା ନଦୀ କୂଳରେ ଅବସ୍ଥିତ ଏହି ପ୍ରାଚୀନ ମନ୍ଦିରଟି ଉଭୟ ରାଜ୍ୟ ପାଇଁ ପର୍ଯ୍ୟଟକଙ୍କ ଆକର୍ଷଣ ବିନ୍ଦୁ ଅଟେ ।
ମନମୋହନ ମହାପାତ୍ର (୧୯୫୧ - ୧୩ ଜାନୁଆରୀ ୨୦୨୦), ଜଣେ ଆନ୍ତର୍ଜାତୀୟ ଖ୍ୟାତିସମ୍ପର୍ଣ୍ଣ କଥାଚିତ୍ର ପ୍ରଯୋଜକ ଓ ନିର୍ଦ୍ଦେଶକ ଥିଲେ  । ତାଙ୍କ ନିର୍ଦ୍ଦେଶିତ ଆଠଟି ଓଡ଼ିଆ ଚଳଚ୍ଚିତ୍ର ଜାତୀୟ ଚଳଚ୍ଚିତ୍ର ପୁରସ୍କାର ଅନ୍ତ୍ରର୍ଗତ ଶ୍ରେଷ୍ଠ ଆଞ୍ଚଳିକ ଚଳଚ୍ଚିତ୍ର ଭାବରେ ପୁରସ୍କାର ଲାଭ କରିଥିଲା । ୨୦୨୦ ମସିହା ସୁଦ୍ଧା, ସେ ହେଉଛନ୍ତି ଏକମାତ୍ର ଓଡ଼ିଆ ଚଳଚ୍ଚିତ୍ର ନିର୍ମାତା ଯିଏକି ଲଗାତାର ଆଠଥର ଜାତୀୟ ଚଳଚ୍ଚିତ୍ର ପୁରସ୍କାର ଲାଭ କରିଥିଲେ । କଳା  ରେ ତାଙ୍କର ଅବଦାନ ପାଇଁ ୨୦୨୦ ମସିହାରେ ଭାରତ ସରକାରଙ୍କ ତରଫରୁ ତାଙ୍କୁ ମରଣୋତ୍ତର ଭାରତର ଚତୁର୍ଥ ସର୍ବୋଚ୍ଚ ବେସାମରିକ ସମ୍ମାନ ପଦ୍ମଶ୍ରୀରେ ଆଭୂଷିତ କରାଯାଇଥିଲା । ଜୀବନୀ ମନମୋହନ, ୧୯୫୧ମସିହା ନଭେମ୍ବର ୧୦ ତାରିଖରେ ଖୋର୍ଦ୍ଧାରେ ଜନ୍ମଗ୍ରହଣ କରିଥିଲେ । ପିତାଙ୍କ ନାଁ ଥିଲା ରାଧାକୃଷ୍ଣ ମହାପାତ୍ର ଓ ମାତାଙ୍କ ନାମ ପ୍ରମିଳା । ସେ ବିଜେବି କଲେଜରୁ ସ୍ନାତକ ଶେଷ କରିବା ପରେ ନିର୍ଦ୍ଦେଶକ ନୀରଦ ମହାପାତ୍ରଙ୍କ ସଂସ୍ପର୍ଶରେ ଆସିଥିଲେ । ନୀରଦବାବୁ ତାଙ୍କୁ ଚଳଚ୍ଚିତ୍ର ସମ୍ବନ୍ଧୀୟ ପୁସ୍ତକ ପଢିବାକୁ କହିଥିଲେ ଓ ଫିଲ୍ମ ଏଣ୍ଡ ଟେଲିଭିଜନ ଇନଷ୍ଟିଚ୍ୟୁଟ ଅଫ ଇଣ୍ଡିଆରେ ଯୋଗଦେବା ପାଇଁ ପ୍ରବର୍ତ୍ତାଇଥିଲେ । ସେଠାରେ ମନମୋହନ ତିନିବର୍ଷିଆ  'ଚଳଚ୍ଚିତ୍ର ନିର୍ମାଣ'  ପାଠ୍ୟକ୍ରମରେ ସ୍ୱର୍ଣ୍ଣ ପଦକ ହାସଲ କରିଥିଲେ । ୨୦୨୦ ମସିହା ଜାନୁଆରୀ ୧୩ତାରିଖରେ ମନମୋହନଙ୍କ ପରଲୋକ ଘଟିଥିଲା । ଭାରତୀୟ କଥାଚିତ୍ରକୁ ଅବଦାନ ମନମୋହନ ୧୯୭୫ ମସିହାରେ ପ୍ରଥମ କରି  "ଆଣ୍ଟି-ମେମୋରିସ୍"  ନାମକ କ୍ଷୁଦ୍ର ଚଳଚ୍ଚିତ୍ର ନିର୍ମାଣ କରିଥିଲେ । ୧୯୭୬ ମସିହାରେ ନିର୍ମିତ ଶୀତ ରାତିର ନିର୍ଦ୍ଦେଶନା ତାଙ୍କୁ ପ୍ରଥମ ଜାତୀୟ ଚଳଚ୍ଚିତ୍ର ପୁରସ୍କାର ଆଣିଦେଇଥିଲା ଏବଂ ୧୯୮୨ ମସିହାରେ ପ୍ରଥମ ଓଡ଼ିଆ ଚଳଚ୍ଚିତ୍ର ଭାବରେ ଆନ୍ତର୍ଜାତୀକ ଚଳଚ୍ଚିତ୍ର ଉତ୍ସବରେ ପ୍ରଦର୍ଶିତ ହୋଇଥିଲା । ଓଡ଼ିଆ କଥାଚିତ୍ର ବ୍ୟତିତ, ସେ ବହୁ ଅନ୍ୟ ବୃତ୍ତଚିତ୍ର, କ୍ଷୁଦ୍ର ଚଳଚ୍ଚିତ୍ର ତଥା ହିନ୍ଦୀ ଚଳଚ୍ଚିତ୍ରର ନିର୍ଦ୍ଦେଶନା ମଧ୍ୟ କରିଛନ୍ତି ।
ସିମେଟିଡାଇନ, ଏକ ବିକ୍ରୟ ନାମ ଟ୍ୟାଗାମେଟ, ହେଉଛି ଏକ ପ୍ରକାର ଔଷଧ ଯାହା ଅମ୍ଳରୋଗ, ଗ୍ୟାଷ୍ଟ୍ରୋଏସୋଫେଜିଆଲ ରିଫ୍ଲକ୍ସ ରୋଗ  , ବୁକୁଜ୍ୱାଳା, ଏବଂ ଉପର ଅନ୍ତନଳୀର ରକ୍ତସ୍ରାବ ରୋଗମାନଙ୍କର ଚିକିତ୍ସା ନିମନ୍ତେ ବ୍ୟବହୃତ ହୁଏ । ଏହା ଆଲର୍ଜି ପ୍ରତିକ୍ରିୟା ପାଇଁ ମଧ୍ୟ ବ୍ୟବହୃତ ହୋଇପାରେ । ଏହା ପାଟିରେ କିମ୍ବା ଇଞ୍ଜେକ୍ସନଦ୍ୱାରା ଦିଆଯାଏ । ଏହାର ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୋଇ ୫ ଘଣ୍ଟା ପର୍ଯ୍ୟନ୍ତ ରହିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବୁଲାଇବା, ମୁଣ୍ଡବିନ୍ଧା, ନିଦ୍ରାଳୁ ଏବଂ ତରଳ ଝାଡ଼ା ହୋଇପାରେ । ଦୀର୍ଘ ସମୟ ବ୍ୟବହାର ହେଲେ ସ୍ତନ ଆକାର ବୃଦ୍ଧି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ହୃତ୍ ସ୍ପନ୍ଦନ, ନିମୋନିଆ ଏବଂ ଦ୍ୱନ୍ଦ୍ୱ ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନାହିଁ, କିନ୍ତୁ ଏହିପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ଏଚ<  " " >୨</ > ରିସେପ୍ଟର ଆଣ୍ଟାଗୋନିଷ୍ଟ ଔଷଧ ଯାହା ପାକସ୍ଥଳୀରୁ ଅମ୍ଳ ଉତ୍ପାଦନକୁ ପ୍ରତିବନ୍ଧିତ କରେ । ସିମେଟିଡାଇନ ୧୯୭୧ ମସିହାରେ ବିକଶିତ ହୋଇଥିଲା ଏବଂ ୧୯୭୭ରେ ବ୍ୟବସାୟିକ ବ୍ୟବହାର ନିମନ୍ତେ ଆସିଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ମସିହାରେ ଏକ ମାସର ଔଷଧ ମୂଲ୍ୟ  16 ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୩୩ ଡଲାର ଥିଲା ।
ଦଶପଲ୍ଲା ରାଜ୍ୟ  ଓଡ଼ିଆ: ଦଶପଲ୍ଲା; ହିନ୍ଦୀ :     ବ୍ରିଟିଶ ଶାସନ ସମୟର ଏକ ଭାରତୀୟ ରାଜକୀୟ ରାଜ୍ୟ ଥିଲା । ଏହାର ରାଜଧାନୀ କୁଞ୍ଜବନଗଡ ଥିଲା । ଏହା ବର୍ତ୍ତମାନ ଓଡ଼ିଶା ରାଜ୍ୟର ନୟାଗଡ଼ ଜିଲ୍ଲାରେ ରହିଛି । ଦଶପଲ୍ଲା ରାଜ୍ୟ ୧୫ ତମ ଶତାବ୍ଦୀର ଶେଷ ଭାଗରେ ବୌଦ୍ଧ ରାଜ୍ୟରୁ ଅଲଗା ହୋଇ ସ୍ଥାପିତ ହେଇଥିଲା । ମିଳିଥିବା ଦଲିଲ ଅନୁସାରେ ବୌଦ୍ଧର ରାଜା ନାରାୟଣ ଭଞ୍ଜ ଦେଓଙ୍କ ପୁତ୍ର କନିଷ୍ଠ ନାରଣ ଦେବ ୧୪୯୮ ମସିହାରେ ଏହାକୁ ବୌଦ୍ଧରୁ ବିଚ୍ଛିନ୍ନ କରି ଅଲଗା ରାଜ୍ୟ ଭାବେ ଶାସନ କଲେ । ଇତିହାସ ମିଳୁଥିବା ପୁସ୍ତକ ଓ ଲେଖା ଅନୁସାରେ ପୂର୍ବରୁ ଦଶପଲ୍ଲା ନାମକ ସ୍ଥାନ ନଥିଲା । ଏହା ବୌଦ୍ଧ ରାଜ୍ୟର ଅଂଶ ଥିଲା । ସେଠାରେ ରାଜପୁତ ବଂଶର ଭଞ୍ଜ ରାଜା ରାଜୁତି କରୁଥିଲେ । ସେ ସମୟରେ ରାଜା ବୀର ଭଞ୍ଜ ଓ ତାଙ୍କର ପୁତୁରା ସାଲ ଭଞ୍ଜଙ୍କ ମଧ୍ୟରେ ବିବାଦ ହେଲା । ସାଲ ଭଞ୍ଜ ପୁରୀର ଗଜପତି ମହାରାଜଙ୍କୁ ଦେଖା କରିବାକୁ ଜଗନ୍ନାଥ ସଡକରେ ପୁରୀ ଉଦେଶ୍ୟରେ ବାହାରିଲେ । ବାଟରେ ତାଙ୍କ ଅନୁଗାମୀମାନଙ୍କ ସହ ସେ ପଦ୍ମତୋଳା ଘାଟ ନାମକ ସ୍ଥାନରେ ଥିବା ସମୟରେ ନୟାଗଡ଼ ରାଜ୍ୟର ରାଜା ଖବର ପାଇ ତାଙ୍କ ପାଖକୁ ଆସି ତାଙ୍କ ସହ ଚୁକ୍ତି କରି ସାଲ ଭଞ୍ଜଙ୍କୁ ସେହି ଅଞ୍ଚଳର ରାଜା ଘୋଷଣା କାଲେ । ବୀର ଭଞ୍ଜ ଏହା ଜାଣି ତାଙ୍କର ସେନା ଧରି ଆକ୍ରମଣ କାଲେ । ହେଲେ ସାଲ ଓ ନୟାଗଡ଼ ରାଜ୍ୟର ମିଳିତ ସେନାଦ୍ୱାରା ପରାସ୍ତ ହେଲେ । କୁହାଯାଇ ଯେହେତୁ ଯୁଦ୍ଧଦ୍ୱାରା ସାଲ ଭଞ୍ଜ  "ଯଶ"  ପ୍ରାପ୍ତ ହେଲେ ସେହି ଅନୁସାରେ ରାଜ୍ୟର ନାମ ଯଶପଲ୍ଲା ଦିଆଗଲା । କିନ୍ତୁ ପ୍ରାଚୀନ ଇତିହାସକାରମାନେ କୁହନ୍ତି ଯେହେତୁ ସାଲ ଭଞ୍ଜଙ୍କ ରାଜ୍ୟରେ ମାତ୍ର ଦଶଟି ପଲ୍ଲା ବା ଗ୍ରାମ ଥିଲା ତାହାକୁ ଦଶପଲ୍ଲା କୁହାଗଲା । ଏହି ଘଟନା ୧୪୯୫ରେ ଘଟିଥିଲା । ସାଲ ଭଞ୍ଜ ୩ ବର୍ଷ ଶାସନ କଳା ପରେ ତାଙ୍କ ପୁତ୍ର ନରନ ଭଞ୍ଜ ରାଜା ହେଲେ । ଦଶପଲ୍ଲର ରାଜଧାନୀ ବାଦମୂଳରୁ ଗଣିଆ, ତାହାପରେ ମଧ୍ୟଖଣ୍ଡ , ଓ ପୁରୁଣା ଦଶପଲ୍ଲାକୁ ବଦଳିଥିଲା । ଭଞ୍ଜ ବଂଶର ନବମ ରାଜା ପଦ୍ମନାଭ ଭଞ୍ଜ କନ୍ଧ ଜାତିର ମୁଖ୍ୟ କୁଞ୍ଜ ମାଲିକଙ୍କୁ ପରାସ୍ତ କରି କୁଞ୍ଜବନଗଡରେ ତାଙ୍କର ରାଜଧାନୀ କଲେ । କୁଞ୍ଜବନଗଦ କୁଞ୍ଜ ମାଲିକଙ୍କ ନାମରେ ହେଇଥିଲା ।
ଗାଲାଣ୍ଟାମାଇନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ରାଜାଡାଇନ, ହେଉଛି ଏକ ଔଷଧ ଯାହା ସାମାନ୍ୟରୁ ମଧ୍ୟମ ଧରଣରଆଲଜିମର ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଡିମେନ୍ସିଆ ଉଇଥ ଲୁଇ ବଡିଜ ରୋଗରେ କୌଣସି ଚିକିତ୍ସା ଫଳପ୍ରଦ ନ ହେଲେ ଏହା ବ୍ୟବହୃତ ହୋଇପାରେ । ଜ୍ଞାନାତ୍ମକ ଦୁର୍ବଳତା ଥିଲେ ଏହି ଔଷଧଦ୍ୱାରା ଫଳାଫଳ ଖରାପ ହୋଇପାରେ। । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅନିୟମିତ ହୃତ୍ ସ୍ପନ୍ଦନ, ଉଚ୍ଚ ରକ୍ତଚାପ ଏବଂ କମ୍ପନ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଖାଦ୍ୟନଳୀ ରକ୍ତସ୍ରାବ, ୟୁରିନାରି ରିଟେନସନ, ବାତ ଏବଂ ଷ୍ଟିଭେନ୍ସ-ଜନସନ ସିଣ୍ଡ୍ରୋମ ହୋଇପାରେ । ଏହା ଏକ ଆଣ୍ଟିକୋଲିନ‌ଇଷ୍ଟେରେଜ ଇନହିବିଟର ଯାହା ମସ୍ତିଷ୍କରେ ଥିବା କୋଲିନରଜିକ୍ ସିନାପ୍ସରେ ଆସେଟିଲକୋଲିନ୍ ବୃଦ୍ଧି କରେଇଥାଏ । ୨୦୦୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଗାଲାଣ୍ଟାମାଇନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୪ ସପ୍ତାହର ଔଷଧ ପାଇଁ ୮୦ ପାଉଣ୍ଡ ପର୍ଯ୍ୟନ୍ତ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ପରିମାଣର ଔଷଧ ମୂଲ୍ୟ ପ୍ରାୟ୬୬ ଡଲାର ଅଟେ ।
ଜରକ ଓଡ଼ିଶାର ମୟୂରଭଞ୍ଜ ଜିଲ୍ଲାର ଠାକୁରମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ ଅଟେ । ଏହି ଗାଆଁଟି କରଞ୍ଜିଆ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ତହସିଲ ଠାକୁରମୁଣ୍ଡାଠାରୁ ୧୨ କି.ମି. ଦୂରରେ ଅବସ୍ଥିତ । ଶିକ୍ଷା ଏହି ଗ୍ରାମରେ ପ୍ରାଥମିକ, ଉଚ୍ଚ ପ୍ରାଥମିକ ଓ ଉଚ୍ଚ ମାଧ୍ୟମିକ ବିଦ୍ୟାଳୟ ରହିଛି । ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଠାକୁରମୁଣ୍ଡାଠାରେ ବାସୁଳି ମନ୍ଦିର ଅଛି । ଏଠାରେ ପ୍ରତିବର୍ଷ ପଣା ସଙ୍କ୍ରାନ୍ତିରେ  "ଉଡା ପର୍ବ"  ଅନୁଷ୍ଠିତ ହୋଇଥାଏ ଓ ଏଥିପାଇଁ ବହୁତ ଲୋକ ସମାଗମ ହୁଏ ।
ମତଦାତା ସତ୍ୟାପିତ କାଗଜ ଜାଞ୍ଚ ଚିହ୍ନ  (ଇଂରାଜୀ:    ) ହେଉଛି ମତଦାତାମାନଙ୍କୁ ବ୍ୟାଲଟ ବିହୀନ ନିର୍ବାଚନୀ ପ୍ରକ୍ରିୟାରେ ଏକ ପ୍ରତିକ୍ରିୟା ଦେବାର ବ୍ୟବସ୍ଥା  । ଏହାଦ୍ୱାରା ମତଦାତାମାନେ ସେମାନଙ୍କର ମତ ବା ଭୋଟ ଠିକ ଭାବରେ ସଂଗୃହିତ ହେଲା ବୋଲି ନିଶ୍ଚିତ ହୋଇଯାଆନ୍ତି । ଏଥିରୁ ଭୋଟିଂ ମେସିନରେ ଯଦି କିଛି ତ୍ରୁଟି ଥାଏ ତତକ୍ଷଣାତ ଜଣାପଡ଼ିଯାଇଥାଏ । ଏହି କାଗଜରେ ମତଦାତା ଭୋଟ ଦେଇଥିବା ପ୍ରାଥୀଙ୍କର ନାମ ଏବଂ ଚିହ୍ନ ରହିଥାଏ । ଇଭିଏମ ମେସିନଦ୍ୱାରା ଭୋଟ ଗଣନା ସମୟରେ ପ୍ରତି ନିର୍ବାଚନ ମଣ୍ଡଳୀର ୫ଟି ବୁଥରେ ଏହି କାଗଜ ଗଣନା କରିବାକୁ ସୁପ୍ରିମକୋର୍ଟ ନିର୍ବାଚନ କମିଶନକୁ ଆଦେଶ ଦେଇଥିଲେ ।
ସାଲମୋନେଲୋସିସ  (ଇଂରାଜୀ ଭାଷାରେ ) ଏକ ଲକ୍ଷଣ‌ଯୁକ୍ତ ସଂକ୍ରମଣ   ଯାହା ସାଲମୋନେଲା   ନାମକ ଏକ ଜୀବାଣୁଦ୍ୱାରା ସଂଘଟିତ ହୁଏ  । ଏହି ରୋଗରେ ସାଧାରଣତଃ ତରଳ ଝାଡ଼ା, ଜ୍ୱର, ଉଦର କ୍ରାମ୍ପ   ଓ ବାନ୍ତି   ହୁଏ । ଜୀବାଣୁ ସଂସ୍ପର୍ଶରେ ଆସିବାର ଅଧା ଦିନରୁ ତିନି ଦିନ ମଧ୍ୟରେ ଲକ୍ଷଣ ଆରମ୍ଭ ହୋଇ ୪ରୁ ୭ଦିନ ପର୍ଯ୍ୟନ୍ତ ରହେ । ବେଳେ ବେଳେ ନିର୍ଜଳନ   ମଧ୍ୟ ହୋଇପାରେ . ଯୁବାବସ୍ଥା, ବୃଦ୍ଧାବସ୍ଥା ଓ ଇମ୍ମ୍ୟୁନିଟି ଅଭାବ   ଥିଲେ ଏହି ରୋଗ ସାଂଘାତିକ ହୋଇଯାଏ । ଏହି ସାଲମୋନେଲା ଦଳର ନିର୍ଦ୍ଦଷ୍ଟ ଜୀବାଣୁ ଯୋଗୁ ଟାଇଫଏଡ ଓ ପାରାଟାଇଫଏଡ ଜ୍ୱର ରୋଗ ହୁଏ । ସାଧାରଣତଃ ଦୁଇ ପ୍ରଜାତିର   ସାଲମୋନେଲା ଦେଖାଯାଆନ୍ତି ଯଥା:- ସାଲମୋନେଲା ବୋଙ୍ଗୋରି   ଓ ସାଲମୋନେଲା ଏଣ୍ଟେରିକା   ଓ ଏମାନଙ୍କ ସ‌ହିତ ଅନେକ ଉପ‌ପ୍ରଜାତି ମଧ୍ୟ ଅଛନ୍ତି । ମାଂସ, ଅଣ୍ଡା ଓ କ୍ଷୀର ଭଳି ଖାଦ୍ୟ ମାଧ୍ୟମରେ ଏହି ରୋଗ ବ୍ୟାପେ । ମଳ ମିଶ୍ରତ  ସାର ବ୍ୟବ‌ହାର ଯୋଗୁ ମଧ୍ୟ ଏହା ବ୍ୟାପିଯାଏ । ବିଲେଇ, କୁକୁର ଆଦି ଗୃହପାଳିତ ଜନ୍ତୁ ଓ ସରିସୃପ   ମାଧ୍ୟମରେ ମଧ୍ୟ ବ୍ୟାପିଥାଏ । ମଳ ପରୀକ୍ଷା   କରି ଏହି ରୋଗ ନିର୍ଣ୍ଣୟ କରାଯାଏ । ଉତ୍ତମ ଭାବରେ ଖାଦ୍ୟ ରାନ୍ଧିଲେ ଏହି ରୋଗକୁ ପ୍ରତିରୋଧ କରିହୁଏ । ରୋଗ ସାମାନ୍ୟ ଧରଣର ହୋଇଥିଲେ କୌଣସି ଚିକିତ୍ସା ଦରକାର ହୁଏନାହିଁ । ଚିନ୍ତାଜନ‌କ ଅବସ୍ଥା ହୋଇଥିଲେ ଶିରାଭ୍ୟନ୍ତର   ତରଳ ପଦାର୍ଥ ଓ ଇଲେକ୍ଟ୍ରୋଲାଇଟ ସମସ୍ୟାର   ଚିକିତ୍ସା କରାଯାଏ । ଅନ୍ତନଳୀ ବାହାରକୁ ସଂକ୍ରମଣ ଯାଇଥିଲେ ଆଣ୍ଟିବାୟୋଟିକ   ଦିଆଯାଏ ।
ସୋଲାପୁର ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ସୋଲପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସୋଲାପୁର ୧୭.୬୭୧୫ ଉତ୍ତର ଅକ୍ଷାଂଶ ଓ ୭୫.୯୧୦୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୋଲାପୁର ସହରର ମୋଟ ଜନସଂଖ୍ୟା ୩୮୨୧୮ ଅଟେ । ସେଥି ମଧ୍ୟରୁ ୫୦.୬୭% ଜଣ ପରୁଷ ହୋଇଥିବା ବେଳେ ୪୯.୩୩% ଜଣ ନାରୀ ଅଟନ୍ତି । ସୋଲାପୁରର ସାକ୍ଷରତା ହାର ୬୩.୨୯% ଅଟେ । ଏହା ଜାତୀୟ ହାରଠାରୁ ୧.୫୫% ପ୍ରତିଶତ ଅଧିକ ଅଟେ । ସେଥିରୁ ୩୭.୧୭% ପ୍ରତିଶତ ପୁରୁଷ ଓ ୨୬.୧୨% ନାରୀ ଅଟନ୍ତି । ୧୪.୦୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ସୋଲାପୁରର ସରକାରୀ ଭାଷା ଅଟେ ।
ସଜଫୁଲ ଆକାଶବାଣୀ କଟକ ଦ୍ବାରା ପ୍ରଚାରିତ ସୁଗମ ସଙ୍ଗୀତର ଏକ ବିଶେଷ କାର୍ଯ୍ୟକ୍ରମ । ବିଂଶ ଶତାବ୍ଦୀର ଷାଠିଏ ଦଶକରେ ଆରମ୍ଭ ହୋଇଥିବା ଏହି କାର୍ଯ୍ୟକ୍ରମ ଅଦ୍ୟାବଧି ତିଷ୍ଠି ରହିଛି । ପ୍ରତି ମାସରେ ସପ୍ତାହକୁ ଥରେ ତିନୋଟି ଗୀତ ଶୁଣିବାକୁ ମିଳୁଥିବା ଏହି କାର୍ଯ୍ୟକ୍ରମରେ ଜଣେ ଗାୟକ ଓ ଜଣେ ଗାୟିକା ପ୍ରଥମେ ଏକକ ଭାବେ ଓ ଶେଷରେ ଦୈତ କଣ୍ଠରେ ଗାଆନ୍ତି । ଏହି ଗୀତଗୁଡ଼ିକୁ ବିଶେଷ ଭାବେ ପ୍ରସ୍ତୁତ କରାଯାଉଥିବାରୁ ସେଗୁଡ଼ିକ ସାଧାରଣତଃ ସୁମଧୁର ଏବଂ ଲୋକପ୍ରିୟ ହୋଇଥାଏ । ସର୍ବପ୍ରଥମ ସଜଫୁଲ କାର୍ଯ୍ୟକ୍ରମରେ ଚାରୋଟି ଗୀତ ସେହିପରି, ଅଗଷ୍ଟ ୧୯୬୯ରେ ପ୍ରଚାରିତ ହୋଇଥିବା ସଜଫୁଲ କାର୍ଯ୍ୟକ୍ରମରେ ନିମ୍ନଲିଖିତ ଶିଳ୍ପୀମାନେ ଥିଲେ।
ମେପୋଲିଜୁମାବ, ଏକ ବେପାର ନାମ ନ୍ୟୁକାଲା, ହେଉଛି ଏକ ଔଷଧ ଯାହା ଇଓସିନୋଫିଲିକ୍ ଆଜ୍‌ମା, ପଲିଆଞ୍ଜାଇଟିସ୍ ସହିତ ଇଓସିନୋଫିଲିକ୍ ଗ୍ରାନୁଲୋମାଟୋସିସ୍ ଏବଂ ହାଇପରଇସିନୋଫିଲିକ୍ ସିଣ୍ଡ୍ରୋମ ରୋଗ ମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଚର୍ମ ତଳେ ଇଞ୍ଜେକ୍ସନ ଦେଇ ଏହା ଦିଆଯାଏ  ପ୍ରଭାବ ପ୍ରାୟ ତିନି ଦିନରୁ ଆରମ୍ଭ ହୋଇ 6 ମାସ ପର୍ଯ୍ୟନ୍ତ ରହିପାରେ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଇଞ୍ଜେକସନ ନେଇଥିବା ସ୍ଥାନରେ ପ୍ରତିକ୍ରିୟା ଏବଂ ପିଠି ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, ହର୍ପିସ ଜୋସ୍ଟର ଏବଂ ମୂତ୍ରନଳୀ ସଂକ୍ରମଣ ହୋଇପାରେ । ଏହାକୁ କୃମି ରୋଗ ଥିବା ଲୋକଙ୍କୁ ଦିଆଯିବା ଉଚିତ ନୁହେଁ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇଣ୍ଟରଲୁକିନ୍ -୫  (ଆଇଏଲ୍ -୫) ସ‌ହିତ ଅନୁବନ୍ଧିତ ହୋଇ ଅବରୋଧ କରିବା ଫଳରେ ଇଓସିନୋଫିଲ ସଂଖ୍ୟା ହ୍ରାସ ହୁଏ  । ୨୦୧୫ ମସିହା ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ମେପୋଲିଜୁମାବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହି ଔଷଧର ଏକ ମାତ୍ରାର ମୂଲ୍ୟ ପ୍ରାୟ ୩,୩୦୦ ଡଲାର ଅଟେ ।
କୁମରମଣି ଶବର  (ଜନ୍ମ: ୮ ଅପ୍ରେଲ ୧୯୫୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନର୍ଲା ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କୁମରମଣି ଶବର ୧୯୫୯ ମସିହାର ଅପ୍ରେଲ ୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହରିଶ ଚନ୍ଦ୍ର ଶବର ଓ ପତ୍ନୀଙ୍କ ନାମ କଳ୍ପନା ଶବର । ରାଜନୈତିକ ଜୀବନ କୁମରମଣି ଶବର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଏମିଓଡାରୋନ  (ଇଂରାଜୀ ଭାଷାରେ ) ଏକ ପ୍ରକାର ହୃତ୍ ଅତାଳରୋଧୀ ଔଷଧ   ଯାହା ବିଭିନ୍ନ ପ୍ରକାରର ଅନେକ ଗୁଡ଼ିଏ ହୃତ ଅତାଳ   ରୋଗମାନଙ୍କର ଚିକିତ୍ସା ଓ ପ୍ରତିଷଧ ନିମନ୍ତେ ବ୍ୟବ‌ହାର କରାଯାଏ  । ଏହି ରୋଗମାନଙ୍କ ମଧ୍ୟରେ ଭେଣ୍ଟ୍ରିକୁଲାର ଟାକିକାର୍ଡ଼ିଆ, ଭେଣ୍ଟ୍ରିକୁଲାର ଫିବ୍ରିଲେସନ, ଆଟ୍ରିଆଲ ଫିବ୍ରିଲେସନ, ପାରୋକ୍ସିସମାଲ ସୁପ୍ରାଭେଣ୍ଟ୍ରିକୁଲାର ଟାକିକାର୍ଡ଼ିଆ ଓ ୱାଇଡ କମ୍ପ୍ଲେକ୍ସ ଟାକିକାର୍ଡ଼ିଆ   ଅନ୍ତର୍ଭୁକ୍ତ । ଏହି ଔଷଧ ପାଟିରେ, ଶିରାଭ୍ୟନ୍ତରରେ   ବା ଅସ୍ଥି ମଧ୍ୟରେ   ଦିଆଯାଇପାରେ । ପାଟିରେ ଦେଲେ ଔଷଧର ପ୍ରଭାବ ଆସିବାକୁ କିଛି ସପ୍ତାହ ଲାଗେ । ଏହାର ମୂଖ୍ୟ ପାର୍ଶ୍ୱ ପ୍ରତିକ୍ରିୟା: ଥକ୍କା ଅନୁଭବ, କମ୍ପନ  , ଅଇ ଓ କୋଷ୍ଠକାଠିନ୍ୟ । ଏହାର ସାଂଘାତିକ ପାର୍ଶ୍ୱ ପ୍ରତିକ୍ରିୟା ଥିବାରୁ ମୂଖ୍ୟତଃ ଉଲ୍ଲେଖନୀୟ ଭେଣ୍ଟ୍ରିକୁଲାର ଆରିଦମିଆ ରୋଗରେ ଦେବାକୁ ସୁପାରିସ କରାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା: ଫୁସଫୁସରେ ଇଣ୍ଟରସ୍ଟିସିଆଲ ନିମୋନାଇଟିସ  , ଯକୃତ ସମସ୍ୟା  , ହୃତ୍ ଅତାଳ, ଦୃଷ୍ଟି ସମସ୍ୟା, ଥାଇରଏଡ ସମସ୍ୟା   ଓ ମୃତ୍ୟୁ । ଗର୍ଭାବସ୍ଥାରେ ବା ସ୍ତନ୍ୟପାନ ସମୟରେ ଏହି ଔଷଧ ଗ୍ରହଣ କଲେ ଶିଶୁର ସମସ୍ୟା ହୋଇପାରେ । ଏହା ଏକ ତୃତୀୟ ଶ୍ରେଣୀର ଅତାଳରୋଧୀ ଔଷଧ । ହୃତ୍ ସ୍ପନ୍ଦନ ଥରେ ହେବାପରେ ଆଉଥରେ ହେବା ନିମନ୍ତେ ଯେଉଁ ସମୟ ବ୍ୟବଧାନ ଆବଶ୍ୟକ ହୁଏ, ଏହି ଔଷଧ ସେହି ସମୟକୁ ବଢ଼େଇଦିଏ । ଏମିଓଡାରୋନ ପ୍ରଥମେ ସନ ୧୯୬୧ରେ ତିଆରି ହୋଇଥିଲା ଓ ୧୯୬୨ରେ ଆଞ୍ଜାଇନା   ରୋଗରେ ଡାକ୍ତରୀ ବ୍ୟବ‌ହାର କରାଗଲା । ପାର୍ଶ୍ୱ ପ୍ରତିକ୍ରିୟା ଯୋଗୁ ଏହା ସନ ୧୯୬୭ରେ ପ୍ରତ୍ୟାହାର କରିଦିଆଯାଇଥିଲା । ସନ ୧୯୭୪ରେ ଆରିଦମିଆ ରୋଗମାନଙ୍କରେ ଏହା ଫଳପ୍ରଦ ହେବା ଜଣାଯିବାରୁ ପୁନର୍ବାର ଆରମ୍ଭ କରାଗଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ ଏହାର ହୋଲସେଲ ମୂଲ୍ୟ ସନ ୨୦୧୪ରେ ଦୈନିକ ପ୍ରାୟ ୦.୦୬ରୁ ୦.୨୬ ଆମେରିକୀୟ ଡଲାର ଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ମାସିକ ଖର୍ଚ୍ଚ ପ୍ରାୟ ୧୦୦ରୁ ୨୦୦ ଆମେରିକୀୟ ଡଲାର ହୁଏ ।
ସୁମନ ରତନ ସିଂହ ରାଓ  (ଜନ୍ମ: ୨୩ ନଭେମ୍ବର ୧୯୯୮) ଜଣେ ଭାରତୀୟ ମଡେଲ ଏବଂ ସୌନ୍ଦର୍ଯ୍ୟ ପ୍ରତିଯୋଗିତାର ବିଜୟୀନି ଅଟନ୍ତି  । ୨୦୧୯ ମସିହାର ଭାରତୀୟ ସୌନ୍ଦର୍ଯ୍ୟ ପ୍ରତିଯୋଗିତା ଫେମିନା ମିସ୍ ଇଣ୍ଡିଆର ସେ ବିଜେତା ଥିଲେ । ୨୦୧୯ ମସିହାର ଯୁକ୍ତ ରାଜ୍ୟର ଏକ୍ସେଲ୍ ଲଣ୍ଡନରେ ହୋଇଥିବା ମିସ୍ ୱାଲ୍ଡ ପ୍ରତିଯୋଗିତାରେ ସେ ଭାଗନେଇଥିଲେ ଏବଂ ପ୍ରତିଯୋଗିତାର ୩ୟ ସ୍ଥାନରେ ରହିଥିଲେ । ଏଥିସହ ସେ ଏହି ପ୍ରତିଯୋଗିତାରେ ମିସ୍ ଏସିଆ ଟାଇଟେଲ ଜିତିଥିଲେ । ପ୍ରାରମ୍ଭିକ ଜୀବନ ଏବଂ ଶିକ୍ଷା ସୁମନ ରାଓ ୧୯୯୮ ମସିହାର ନଭେମ୍ବର ମାସ ୨୩ ତାରିଖରେ ରାଜସ୍ଥାନର ଉଦୟପୁର ଅଞ୍ଚଳର ଆଇଦାନା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପା, ରତନ ସିଂହ ରାଓ, ଜଣେ ଗହଣା ଏବଂ ଅଳଙ୍କାର ବେପାରୀ ଏବଂ ତାଙ୍କ ମାଆ ସୁଶୀଳା କନୱର୍ ରାଓ ଜଣେ ଗୃହିଣୀ । ଜିତେନ୍ଦ୍ର ଏବଂ ଚିରାଗ ନାମକ ତାଙ୍କର ଦୁଇ ଜଣ ଭାଇ ଅଛନ୍ତି । ସୁମନାଙ୍କୁ ମାତ୍ର ୧ ବର୍ଷ ବୟସ ହୋଇଥିବାବେଳେ ତାଙ୍କ ପରିବାର ମୁମ୍ବାଇ ଆସିଯାଇଥିଲେ । ସେ ନବି ମୁମ୍ବାଇର ମହାତ୍ମା ସ୍କୁଲ ଅଫ୍ ଆକାଡେମିକ୍‌ସ୍ ଆଣ୍ଡ ସ୍ପୋର୍ଟସ୍ ସ୍କୁଲରେ ପଢ଼ୁଥିଲେ । ଏବେ ସେ ମୁମ୍ବାଇ ବିଶ୍ୱବିଦ୍ୟାଳୟରେ ଚାଟାର୍ଡ୍ ଆକାଉଣ୍ଟାଣ୍ଟ ପଢ଼ୁଛନ୍ତି । ତାଙ୍କର ମାତୃଭାଷା ମେୱାରୀ ଏବଂ ଏହା ବ୍ୟତୀତ ସେ ହିନ୍ଦୀ ଏବଂ ଇଂରାଜୀରେ କଥାବାର୍ତ୍ତା କରନ୍ତି । ଏତଦ୍ ବ୍ୟତୀତ ସେ ମଧ୍ୟ ଜଣେ ପ୍ରଶିକ୍ଷୀତା କଥକ ନର୍ତ୍ତକୀ । ସୌନ୍ଦର୍ଯ୍ୟ ପ୍ରତିଯୋଗିତା ୨୦୧୮ ମସିହାରେ ସୁମନ ମିସ୍ ନବି ମୁମ୍ବାଇ ସୌନ୍ଦର୍ଯ୍ୟ ପ୍ରତିଯୋଗିତାରେ ଭାଗନେଇଥିଲେ, ଯେଉଁଥିରେ ସେ ୨ୟ ହୋଇଥିଲେ । ଏହାପରେ ସେ ୨୦୧୯ ମସିହାର ଫେମିନା ମିସ୍ ଇଣ୍ଡିଆ ରାଜସ୍ଥାନ ପ୍ରତିଯୋଗିତାରେ ଅଂଶଗ୍ରହଣ କରିଥିଲେ । ପରବର୍ତ୍ତୀ ସମୟରେ ଏହି ପ୍ରତିଯୋଗିତା ଜିତିଯାଇଥିଲେ ଏବଂ ୨୦୧୯ ମସିହାର ଫେମିନା ମିସ୍ ଇଣ୍ଡିଆ ପ୍ରତିଯୋଗିତାରେ ସେ ରାଜସ୍ଥାନରୁ ପ୍ରତିନିଧିତ୍ୱ କରିଥିଲେ । ୨୦୧୯ ମସିହାର ଜୁନ ମାସ ୧୫ ତାରିଖରେ ସେ ଏହି ଫେମିନା ମିସ୍ ଇଣ୍ଡିଆ ପ୍ରତିଯୋଗିତା ଜିତିଥିଲେ । ମୁମ୍ବାଇର ସର୍ଦାର ବଲ୍ଲଭ ଭାଇ ପଟେଲ ଇଣ୍ଡୋର୍ ଷ୍ଟାଡିଅମ୍‌ରେ ତାଙ୍କୁ ଫେମିନା ମିସ୍ ଇଣ୍ଡିଆ ୱାଲ୍ଡ ମୁକୁଟ ପିନ୍ଧାଇଥିଲେ ପୂର୍ବ ବର୍ଷର ବିଜୟୀନି ଅନୁକ୍ରୀତି ବାସ । ଏହି ପ୍ରତିଯୋଗିତାରେ ସେ ମଧ୍ୟ  'ମିସ୍ ରାମ୍ପୱାକ୍'  ପୁରସ୍କାର ଜିତିଥିଲେ । ମିସ୍ ୱାଲ୍ଡ ୨୦୧୯ ସୁମନ ରାଓ ୬୯ତମ ମିସ୍ ୱାଲ୍ଡ ପ୍ରତିଯୋଗିତାରେ ଭାରତକୁ ପ୍ରତିନିଧିତ୍ୱ କରିଥିଲେ । ଏହି ପ୍ରତିଯୋଗିତାରେ ଶ୍ରେଷ୍ଠ ୨୭ ଜଣ ପ୍ରତିଯୋଗୀଙ୍କ ମଧ୍ୟରେ ସେ ୩ୟ ସ୍ଥାନରେ ରହିଥିଲେ । ପିଏର୍ସ ମୋର୍ଗାନଙ୍କ ଅଧିନରେ ବିଚାର କରାଯାଉଥିବା ଏହି ପ୍ରତିଯୋଗିତାରେ ହେଡ୍-ଟୁ-ହେଡ୍ ଚ୍ୟାଲେଞ୍ଜ୍‌ର ପ୍ରଥମ ଭାଗ ସେ ଜିତିଥିଲେ । ବାଂଲାଦେଶ ବିରୁଦ୍ଧରେ ଥିବା ତାଙ୍କର ଏହି ପ୍ରତିଯୋଗିତାରେ ସେ ବିଜୟୀନି ହୋଇଥିଲେ ଏବଂ ଶ୍ରେଷ୍ଠ ୪୦ ଜଣଙ୍କ ମଧ୍ୟରେ ସ୍ଥାନିତ ହୋଇଥିଲେ । ସୁମନଙ୍କର ବିଉଟି ଉଇଥ୍ ଏ ପର୍‌ପୋସ୍ ପ୍ରକଳ୍ପ ଶ୍ରେଷ୍ଠ ୧୦ଟି ପ୍ରକଳ୍ପ ମଧ୍ୟରେ ସ୍ଥାନ ପାଇଥିଲା । ତାଙ୍କର ଏହି ପ୍ରକଳ୍ପଟିର ନାମ ଥିଲା  'ପ୍ରୋଜେକ୍ଟ ପ୍ରଗତି' , ଯେଉଁଥିରେ ସେ ଆଦିବାସୀ ତଥା ଆଦିମ ଜନଜାତିର ମହିଳାମାନଙ୍କୁ ଆର୍ଥିକ କ୍ଷେତ୍ରରେ ଆତ୍ମନିର୍ଭଳଶୀଳ କରାଇବା ପାଇଁ କାର୍ଯ୍ୟ କରିବାର ଯୋଜନା କରିଥିଲେ । ଆଲୋବେରା ବା ଘିକୁଆଁରୀ ଏବଂ ଗୋଲାପରୁ ସୌନ୍ଦର୍ଯ୍ୟ ଉପକରଣ ଏବଂ ଜେଲ୍‌ଆଦି ପ୍ରସ୍ତୁତ କରିବାପାଇଁ ସେ ମେସିନ୍ କିଣିଥିଲେ, ଯାହାକୁ ବ୍ୟବହାର କରି ମହିଳାମାନେ ସେମାନଙ୍କର ଗାଁମାନଙ୍କରେ ସହଜରେ ବିଭିନ୍ନ ଜିନିଷ ଆଦି ପ୍ରସ୍ତୁତ କରିପାରିବେ । ତାଙ୍କର ଏହି ପ୍ରକଳ୍ପକୁ ପ୍ରିନ୍ସେସ୍ ଦିବ୍ୟା କୁମାରୀ ଫାଉଣ୍ଡେସନ୍ ତରଫରୁ ସାହାଯ୍ୟ ମିଳିଥିଳା, ଯାହାର ଫଳ ସ୍ୱରୂପ ସେ ଏହି ଶିକ୍ଷାକେନ୍ଦ୍ର ଜରିଆରେ ମହିଳାମାନଙ୍କୁ ବିଭିନ୍ନ ପ୍ରକାରର ହସ୍ତତନ୍ତ, ଘର ସଜେଇବା ପାଇଁ ହସ୍ତଶିଳ୍ପ ଉପକରଣ ଏବଂ ଗହଣା ଅଳଙ୍କାର ଆଦି ପ୍ରସ୍ତୁତି ପାଇଁ ତାଲିମ ଦେଇପାରିଥିଲେ । ତାଙ୍କର ଏହି ପ୍ରକଳ୍ପ ମାଧ୍ୟରେ ପ୍ରସ୍ତୁତ ଦ୍ରବ୍ୟଗୁଡ଼ିକ ଜୟପୁର ସିଟି ପାଲେସ୍‌ରେ ଉପଲବ୍ଧ ହେବା ସହ ତାଙ୍କର ଅନ୍‌ଲାଇନ୍ ୱେବ୍‌ସାଇଟ୍‌ରେ ଉପଲବ୍ଧ ହେଉଛି । ପରବର୍ତ୍ତୀ ସମୟରେ ସେ ଭାରତ ସେବାଶ୍ରମ ସଂଘ ସହ ମଧ୍ୟ ମିଶି ତାଙ୍କ ପ୍ରକଳ୍ପର ଦ୍ରବ୍ୟଗୁଡ଼ିକୁ ବିକ୍ରୟ ବ୍ୟବସ୍ଥା କରାଇଛନ୍ତି ।
ଫେଡ୍ରାଟିନିବ  (ଇଂରାଜୀ ଭାଷାରେ ), ଇନରେବିକ ବ୍ରାଣ୍ଡ ଏହାର ଏକ ବେପାର ନାମ, ଏକ ଔଷଧ ଯାହା ମାୟୋଲୋଫାଇବ୍ରୋସିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏଥିରେ ପ୍ରାଥମିକ ମାୟୋଲୋଫାଇବ୍ରୋସିସ, ପୋଷ୍ଟ-ପଲିସିଥେମିଆ ଭେରା ମାୟୋଲୋଫାଇବ୍ରୋସିସ ଏବଂ ପୋଷ୍ଟ- ଅତ୍ୟାବଶ୍ୟକ ଥ୍ରୋମ୍ବୋସାଇଥେମିଆ ମାୟୋଲୋଫାଇବ୍ରୋସିସ ଅନ୍ତର୍ଭୁକ୍ତ  ଏକ ବର୍ଦ୍ଧିତ ପ୍ଲୀହା କିମ୍ବା ଅନ୍ୟାନ୍ୟ ଲକ୍ଷଣ ଥିଲେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ, ସ୍ୱଳ୍ପ ଲାଲ ରକ୍ତ କଣିକା ଏବଂ କମ୍ ପ୍ଲାଟେଲେଟ୍ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଏନସେଫାଲୋପାଥି ମଧ୍ୟ ହୋଇପାରେ । ଏହା ଜାନୁସ କାଇନେଜ୨  ( -2) ଏବଂ ଏଫଏଲଟି-୩ର  ( -3) ଏକ ପ୍ରତିବନ୍ଧକ  । ୨୦୧୯ ମସିହାରେ ଯୁକ୍ତରାଷ୍ଟ୍ର ଏବଂ ୨୦୨୧ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଫେଡ୍ରାଟିନିବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏକ ମାସରେ ୨୦୨୧ ସୁଦ୍ଧା ପ୍ରାୟ ୬,୧୦୦ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୧,୩୦୦ ଡଲାର ଅଟେ ।
ପାଥାର୍ଡ଼ି ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ଆହ୍ମଦ୍‌‌ନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାଥାର୍ଡ଼ି ୧୯.୧୭୨୮ ଉତ୍ତର ଅକ୍ଷାଂଶ ଓ ୭୫.୧୭୪୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୭୬୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଥାର୍ଡ଼ି ସହରର ମୋଟ ଜନସଂଖ୍ୟା ୨୨୮୨୭ ଅଟେ । ସେଥି ମଧ୍ୟରୁ ୫୨.୩୫% ଜଣ ପରୁଷ ହୋଇଥିବା ବେଳେ ୪୭.୬୫% ଜଣ ନାରୀ ଅଟନ୍ତି । ପାଥାର୍ଡ଼ିର ସାକ୍ଷରତା ହାର ୭୧.୭୧% ଅଟେ । ଏହା ଜାତୀୟ ହାରଠାରୁ -୬.୮୭% ପ୍ରତିଶତ କମ ଅଟେ । ସେଥିରୁ ୪୧.୩୫% ପ୍ରତିଶତ ପୁରୁଷ ଓ ୩୦.୩୬% ନାରୀ ଅଟନ୍ତି । ୧୩.୦୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ପାଥାର୍ଡ଼ିର ସରକାରୀ ଭାଷା ଅଟେ ।
ଆ 'ଲୋ ମୋର କଣ୍ଢେଇ, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ମାନସ ସାହୁ । ଚଞ୍ଜଳା ସାହୁ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଚିନ୍ମୟ ଦାସ ପଟ୍ଟନାୟକ କଥାଚିତ୍ରଟିର ସଂଳାପ ରଚନା କରିଥିଲେ । ହିମାଂଶୁ ପରିଜା ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଆକାଶ ଦାସନାୟକ, ପ୍ରିୟା ଚୌଧୁରୀ ଓ ଅର୍ଚ୍ଚିତା ସାହୁ । ସିଦ୍ଧାନ୍ତ ମହାପାତ୍ର ଏହି କଥାଚିତ୍ରଟିର ଖଳନାୟକ ଭୂମିକାରେ ଅଭିନୟ କରିଥିଲେ । ମିହିର ଦାସ, ସରୋଜ ଦାସ, ଅନୀତା ଦାସ, ହରିହର ମହାପାତ୍ର, ବୀଣା ମହାରଣା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଆକାଶ ଦାସନାୟକ ପ୍ରିୟା ଚୌଧୁରୀ ଅର୍ଚ୍ଚିତା ସାହୁ ସିଦ୍ଧାନ୍ତ ମହାପାତ୍ର ମିହିର ଦାସ ସରୋଜ ଦାସ ଅନିତା ଦାସ ହରିହର ମହାପାତ୍ର ବୀଣା ମହାରଣା ସନ୍‌ମିରା ନାଗେଶ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗତୀ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ବସନ୍ତରାଜ ସାମଲ ଏବଂ ଅରୁଣ ମନ୍ତ୍ରୀ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । କୁମାର ବାପି, ଶ୍ରୀଚରଣ ମହାନ୍ତି, ଖୁସ୍‌ବୋ ଜୈନ, ପାମେଲା ଜୈନ, ଉଦିତ ନାରାୟଣ, ଦିପ୍ତି ପଣ୍ଡା, ଶୈଳଭାମା ମହାପାତ୍ର, ସୁଭଦ୍ରା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।
ଏକ ଓଢଣୀ  (ଚୁନାରୀ, ଦୁପଟା, ଘୁଂଘଟ, ସ୍କାରଫ) କିଛି ବିବାହିତ ହିନ୍ଦୁ, ଜୈନ ଏବଂ ଶିଖ ମହିଳାମାନଙ୍କଦ୍ୱାରା ନିଜ ମୁଣ୍ଡକୁ ଘୋଡେଇବା ପାଇଁ ପିନ୍ଧିଥାନ୍ତି ଏବଂ ସର୍ବଦା ସେମାନଙ୍କ ଚେହେରା ସାଧାରଣ ଭାବେ ଶାଢ଼ୀର କାନି କିମ୍ବା ପଣତଦ୍ୱାରା ଚେହେରା ଘୋଡେଇ ଦିଆଯାଇଥାଏ  । ଓଢଣୀକୁ ମଧ୍ୟ ସାଧାରଣତଃ ଚେହେରା ଘୋଡେଇବାରେ ବ୍ୟବହାର କରାଯାଏ । ଏବେ ସର୍ବଦା ବସ୍ତ୍ର ରୂପେ ହିନ୍ଦୁ ମହିଳା ମାନଙ୍କଦ୍ୱାରା ଚେହେରାକୁ ଘୋଡେଇବା ଏବେ ଅଧିକାଂଶ ଭାରତର ପ୍ରାୟ ଭାଷା ଭାଷୀ କ୍ଷେତ୍ର ପର୍ଯ୍ୟନ୍ତ ସୀମିତ ରହିଛି । ହିନ୍ଦୁ ଧର୍ମ, ଜୈନ ଧର୍ମ, ବୌଦ୍ଧ ଧର୍ମ ଏବଂ ଶିଖ ଧର୍ମରେ ଚେହେରାରୁ ଓଢଣା କାଢ଼ିବା ପାଇଁ ମଞ୍ଜୁରୀ ଦିଆଯାଏ ନାହିଁ କିନ୍ତୁ ସମାଜର କିଛି ବର୍ଗରେ ଏହାର ମଞ୍ଜୁରୀ ଦିଆଯାଉଛି । ବିବାହିତ ମହିଳା ମାନଙ୍କ ପାଇଁ ଓଢଣୀର ବ୍ୟବହାରକୁ କିଛି ଆଇନ କାନୁନଦ୍ୱାରା ଘୁଂଘଟ ନାମରେ ପରିଚିତ କରାଯାଇଛି । ଧାର୍ମିକ ଏବଂ ଲୋକ ସାହିତ୍ୟରେ ରୋମାଣ୍ଟିକ ଆଡକୁ ଆଲୋଚନା କରାଯାଇଛି ।
ରାଜରାଜ ଦେବ  (ଜନ୍ମ: ୮ ମଇ ୧୯୩୩ - ୧୭ ମଇ ୧୯୮୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସତ୍ୟବାଦୀ ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାଜରାଜ ଦେବ ୧୯୩୩ ମସିହାର ମଇ ୮ ତାରିଖରେ ଜନ୍ମଗ୍ରହଣ କରିଥିଲେ । ସେ ଗଜପତି ମହାରାଜା ଦିବ୍ୟସିଂହ ଦେବଙ୍କ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଜା ରାମଚନ୍ଦ୍ର ଦେବ ଓ ପତ୍ନୀଙ୍କ ନାମ ପୂର୍ଣ୍ଣେଶ୍ୱରୀ ଦେବୀ । ରାଜନୈତିକ ଜୀବନ ରାଜରାଜ ଦେବ ଓଡ଼ିଶା ରାଜନୀତିରେ ସତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ରାଜରାଜ ଦେବ ୧୯୮୨ ମସିହାର ମଇ ୧୭ ତାରିଖରେ ୪୯ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଭାଲାସିକ୍ଲୋଭିର, ଭାଲାସାଇକ୍ଲୋଭିର ମଧ୍ୟ ବନାନ କରାଯାଏ, ଏକ ଭୂତାଣୂରୋଧୀ ଔଷଧ ଯାହା ହର୍ପସ୍ ସିମ୍ପ୍ଲେକ୍‌ସ୍ କିମ୍ବା ହର୍ପିସ୍ ଜୋଷ୍ଟର  ର ଚିକିତ୍ସା ପାଇଁ ବ୍ୟବହୃତ ହୁଏ  ବୃକ୍‌କ ପ୍ରତିରୋପଣ ପରେ ସାଇଟୋମେଗାଲୋଭୂତାଣୁ ସଂକ୍ରମଣ ପ୍ରତିରୋଧର ଉଚ୍ଚ ସଙ୍କଟ କ୍ଷେତ୍ରରେ ମଧ୍ୟ ବ୍ୟବହୃତ ହୁଏ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବିନ୍ଧା ଏବଂ ବାନ୍ତି ହୋଇପାରେ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା ଦେଖାଯାଇପାରେ  ଗର୍ଭାବସ୍ଥାରେ ବ୍ୟବହାର ନିରାପଦ ମନେହୁଏ  ଏହାକୁ ପ୍ରୋଡ୍ରଗ କୁହାଯାଏ ଯାହା ବ୍ୟକ୍ତିଙ୍କ ଶରୀରରେ ଆସାଇକ୍ଲୋଭିରରେ ପରିଣତ ହେବା ପରେ କାମ କରେ  ଭାଲାସିକ୍ଲୋଭିର ୧୯୮୭ ମସିହାରେ ପେଟେଣ୍ଟ ହୋଇଥିଲା ଏବଂ ୧୯୯୫ ମସିହାର ଡାକ୍ତରୀ ବ୍ୟବହାରରେ ଆସିଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସ ଯୋଗାଣ ଏନଏଚଏସକୁ ୨୦୧୯ ସୁଦ୍ଧା ପ୍ରାୟ   ୩ ଖର୍ଚ୍ଚ କରିଥାଏ। ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ $ ୨.୮୦ ଅଟେ। ୨୦୧୭ରେ, ଏହା ଯୁକ୍ତରାଷ୍ଟ୍ରରେ ୧୫୨ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଚାରି ନିୟୁତରୁ ଅଧିକ ପ୍ରେସକ୍ରିପସନ୍ ରହିଥିଲା
ବୋଙ୍ଗାଇଗାଓଁ ଏକ ଭାରତୀୟ ସହର ଅଞ୍ଚଳ କମିଟି   ଅଟେ । ଏହା ଆସାମର ବୋଙ୍ଗଇ‌‌ଗାଓଁ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବୋଙ୍ଗାଇଗାଓଁ ୨୬.୪୭୭୦ ଉତ୍ତର ଅକ୍ଷାଂଶ ଓ ୯୦.୫୫୮୨ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୦୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବୋଙ୍ଗାଇଗାଓଁ ସହରର ମୋଟ ଜନସଂଖ୍ୟା ୧୪୬୭୧ ଅଟେ । ସେଥି ମଧ୍ୟରୁ ୫୧.୬୧% ଜଣ ପରୁଷ ହୋଇଥିବା ବେଳେ ୪୮.୩୯% ଜଣ ନାରୀ ଅଟନ୍ତି । ବୋଙ୍ଗାଇଗାଓଁର ସାକ୍ଷରତା ହାର ୭୮.୬୨% ଅଟେ । ଏହା ଜାତୀୟ ହାରଠାରୁ ୧୩.୭୮% ପ୍ରତିଶତ କମ ଅଟେ । ସେଥିରୁ ୪୨.୮୮% ପ୍ରତିଶତ ପୁରୁଷ ଓ ୩୫.୭୪% ନାରୀ ଅଟନ୍ତି । ୯.୭୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ବୋଙ୍ଗାଇଗାଓଁର ସରକାରୀ ଭାଷା ଅଟେ ।
ରଘୁନାଥ ମୁର୍ମୁ  ୧୮ ମଇ ୧୯୦୫   ୧ ଫେବୃଆରୀ ୧୯୮୨  ଜଣେ ଭାଷା ଓ ଲିପି ଗବେଷକ ଥିଲେ । ସେ ପ୍ରଥମ କରି ଅଲ ଚିକି ଲିପି ତିଆରି କରିଥିବାରୁ ଏହି ଲିପିର ଜନକ ନାମରେ ମଧ୍ୟ ଜଣାଶୁଣା । ଏଥି ନିମନ୍ତେ ତାଙ୍କୁ ସାନ୍ତାଳୀ ଭାଷାଭାଷୀ ଲୋକେ ଆଦରରେ  "ଗୁରୁ ଗୋମକେ ' ବୋଲି ମଧ୍ୟ ଡାକିଥାନ୍ତି । ଅଲ ଚିକି ବହୁବିଧ ନାମ ଯଥା ଅଲ ସେମେଟ  "ପ୍ରଣାଳୀ" , ଅଲ ସିକି, ଅଲ ଓ ବେଳେବେଳେ ସାନ୍ତାଳୀ ଅକ୍ଷର ବୋଲି ଜଣାଶୁଣା । ୧୯୨୫ରେ ଏହି ଲିପି ସାନ୍ତାଳୀ ଭାଷା ଲେଖିବା ନିମନ୍ତେ ଭାରତ ଓ ଅନ୍ୟାନ୍ୟ ଦେଶରେ ବ୍ୟବହାର କରାଗଲା । ସେ ଓଡ଼ିଶା, ପଶ୍ଚିମବଙ୍ଗ ଓ ଝାଡ଼ଖଣ୍ଡର ସାନ୍ତାଳ ଜନଜୀବନରେ ଉନ୍ନତି ଆଣିବା ନିମନ୍ତେ ଅନେକ କାମ କରିଥିଲେ । ରଘୁନାଥ ମୁର୍ମୁଙ୍କ ଅବଦାନକୁ ପଶ୍ଚିମବଙ୍ଗ ସରକାର ସ୍ୱୀକାର କରିଛନ୍ତି ଏବଂ ତାଙ୍କ ସ୍ମୃତିରେ ୧୯୮୬ ମସିହାରେ ପଶ୍ଚିମବଙ୍ଗର ବାଙ୍କୁରା ଜିଲ୍ଲାର ଜାମବାଣୀଠାରେ ପଣ୍ଡିତ ରଘୁନାଥ ମୁର୍ମୁ ସ୍ମୃତି ମହାବିଦ୍ୟାଳୟ ଓ ୨୦୦୭ ମସିହାରେ ମୁର୍ସିଦାବାଦଠାରେ କଲ୍ୟାଣୀ ବିଶ୍ୱବିଦ୍ୟାଳୟ ଅଧିନରେ ଏକ ଶିକ୍ଷକ ପ୍ରଶିକ୍ଷଣ ମହାବିଦ୍ୟାଳୟ ପ୍ରତିଷ୍ଠା କରାଯାଇଛି । ଓଡ଼ିଶା ସରକାର ମଧ୍ୟ ରାଜ୍ୟର ପଞ୍ଚମ ମେଡିକାଲ କଲେଜକୁ ତାଙ୍କ ନାମରେ ନାମିତ କରିଛନ୍ତି । ପ୍ରାରମ୍ଭିକ ଜୀବନ ରଘୁନାଥ ମୁର୍ମୁ ମୟୂରଭଞ୍ଜରେ ୧୯୦୫ ମସିହା ବୈଶାଖ ପୂର୍ଣ୍ଣମୀ ତିଥି  (୧୮ ମଇ ୧୯୦୫)ରେ ଡହରଡିହା  (ଦାଣ୍ଡବୋସ)ଠାରେ ଏକ ସାନ୍ତାଳ ପରିବାରରେ ଜନ୍ମ ନେଇଥିଲେ  । ସେ ରାଇରଙ୍ଗପୁରର ବଡାମତଳିଆଠାରେ ଜଣେ ସ୍କୁଲ ଶିକ୍ଷକ ଥିବା ସମୟରେ ସାନ୍ତାଳୀ ସାହିତ୍ୟ ପ୍ରତି ଆକୃଷ୍ଟ ହୋଇଥିଲେ । ୧୯୮୨ ମସିହା ଫେବୃଆରୀ ୧ ତାରିଖରେ ରଘୁନାଥ ମୁର୍ମୁଙ୍କ ଦେହାନ୍ତ ହୋଇଥିଲା ।
ବନ୍ଦେ ମାତରମ ଏକ ରାଷ୍ଟ୍ର ଭକ୍ତି କବିତା ଯାହା ବଙ୍କିମ ଚନ୍ଦ୍ର ଚଟୋପାଧ୍ୟାୟଙ୍କଦ୍ୱାରା ୧୮୮୨ ମସିହାରେ ଆନନ୍ଦ ମଠ ଉପନ୍ୟାସରେ ଲେଖାଯାଇଥିଲା । ଏହା ସଂସ୍କୃତ ଓ ବଙ୍ଗଳା ଭାଷାର ମିଶାମିଶି ଭାଷାରେ ଲେଖାଯାଇଥିଲା । ଏହି କବିତାଟି ଏକ ଜଣାଣ ଅଟେ ଯେଉଁଥିରେ ମା ଦୁର୍ଗାଙ୍କୁ ଭାରତ ମାତାଙ୍କ ଅବତାର ସହିତ ତୁଳନା କରି ତାଙ୍କ ବନ୍ଦନା କରାଯାଇଛି । ଭାରତୀୟ ସ୍ୱାଧୀନତା ସଂଗ୍ରାମରେ ଏହି କବିତାର ଭୂମିକା ଅନେକ । ଏହି କବିତାଟିକୁ ପ୍ରଥମ ଥର ପାଇଁ ରବୀନ୍ଦ୍ରନାଥ ଠାକୁର ୧୮୯୬ର କଂଗ୍ରେସ ଅଧିବେସନରେ ଆବୃତ୍ତି କରିଥିଲେ । ୧୯୫୦ରେ ଭାରତ ଯେତବେଳେ ଏକ ଗଣତାନ୍ତ୍ରିକ ଦେଶ ଭାବେ ପରିଚୟ ପାଇଲା ସେତବେଳେ ଏହି କବିତାର ଦୁଇଟି ଛନ୍ଦ ସରକାରୀ ଭାବରେ ଭାରତ ଗଣରାଜ୍ୟର ରାଷ୍ଟ୍ର ଗାନ କରିଦିଆଗଲା । ଇତିହାସ ଓ ଉପଯୋଗୀତା ବର୍ଣ୍ଣନା ବଙ୍କିମ ଚନ୍ଦ୍ର ଚାଟାର୍ଜୀ ନୂଆକରି ତିଆରି ହୋଇଥିବା କଲିକତା ବିଶ୍ୱବିଦ୍ୟାଳୟର ଜଣେ ସ୍ନାତକ ଥିଲେ । ପଢ଼ା ପରେ ସେ ପ୍ରଥମେ ଜିଲା ମାଜିଷ୍ଟ୍ରେଟ ଓ ପରେ ଜିଲାପାଳ ଭାବରେ କାମ ଆରମ୍ଭ କରିଥିଲେ । ସେ ୧୮୫୭ର ଆନ୍ଦୋଳନ ବିଷୟରେ ଜାଣିବାକୁ ଇଚ୍ଛୁକ ଥିଲେ । ସେତେବେଳର ଫିରିଙ୍ଗି ସରକାର ଗଡ଼ ସେଭ ଦି କୁଇନ  କୁ ଜାତୀୟ ଗାନ କରିବାକୁ ଚେଷ୍ଟା ଚଳାଇଥିଲା ଯାହାକୁ ସ୍ୱାଧୀନତାବାଦୀମାନେ ଗ୍ରହଣ କରିନଥିଲେ ଯାହା ତାଙ୍କୁ ଏହି କବିତା ଲେଖିବାକୁ ପ୍ରେରଣା ଦେଇଥିଲା, ଏହା ବେଳକୁ ସରକାରୀ ସ୍ତରରେ ଅନୁମୋଦିତ ହୋଇଥିଲା । ଭାରତୀୟ ସ୍ୱାଧୀନତା ସଂଗ୍ରାମ  "ବନ୍ଦେ ମାତରମ"  ଭାରତୀୟ ସ୍ୱାଧୀନତା କାଳରେ ଫିରିଙ୍ଗିମାନଙ୍କ ବିରୋଧରେ ଏକ ଗାନ ଥିଲା । ଅନେକ ଧାରଣା, ଅନଶନରେ  "ବନ୍ଦେ ମାତରମ"  ବୋଲି ସ୍ଳୋଗାନ ଦିଆଯାଉଥିଲା । ଫିରିଙ୍ଗିମାନେ ଭୟଭୀତ ହୋଇ ଏହାକୁ ଅନ୍ୟାୟ ଭାବରେ ଘୋଷଣା କରି ବନ୍ଦେ ମାତରମ ବୋଲୁଥିବା ଭାରତୀୟ ସ୍ୱାଧୀନତା ସଂଗ୍ରାମୀ ମାନଙ୍କୁ ଜେଲରେ ଭର୍ତ୍ତି କରୁଥିଲେ । ଲାଲା ଲଜପତ ରାୟ ଲାହୋରଠାରୁ ଏକ ସନ୍ଦର୍ଭ ଆରମ୍ଭ କରିଥିଲେ ଯାହାର ନାମ ଥିଲା  "ବନ୍ଦେ ମାତରମ"  । ହୀରାଲାଲ ସେନ ୧୯୦୫ରେ ଭାରତର ପ୍ରଥମ ରାଜନୀତିକ ଫିଲ୍ମ ତିଆରି କରିଥିଲେ ଯାହାର ଅନ୍ତରେ  "ବନ୍ଦେ ମାତରମ"  ଥିଲା । ୧୯୦୭ରେ ଭିକାଜି କାମା  (୧୮୯୧-୧୯୩୬) ଷ୍ଟୁଟଗର୍ଟ, ଜର୍ମାନୀ ଠାରେ ଭାରତର ପ୍ରଥମ ତ୍ରିରଙ୍ଗା ଜାତୀୟ ପତାକା ତିଆରି କରିଥିଲେ ଯାହା ମଝିରେ  "ବନ୍ଦେ ମାତରମ"  ଲେଖାଯାଇଥିଲା କବିତା ବନ୍ଦେ ମାତରମ ସୁଜଳାମ ସୁଫଳାମ ମଳୟଜ ଶୀତଳାମ ଶସ୍ୟ ଶ୍ୟାମଳାମ ମାତରମ ବନ୍ଦେ ମାତରମ। ଶୁଭ୍ରଜ୍ୟୋତ୍ସ୍ନା ପୁଲକିତ ଯାମିନୀମ ଫୁଲ୍ଲ କୁସୁମିତ ଧ୍ରୁମଦଳଶୋଭିନୀମ ସୁଭାସିନୀମ ସୁମଧୁର ଭାସିନୀମ ସୁଖଦାମ ବରଦାମ ମାତରମ ବନ୍ଦେ ମାତରମ ଆହୁରି ଦେଖନ୍ତୁ .   ଇଂରାଜୀ    ଉଇକିପାଠାଗାର.             ଉଇକିପାଠାଗାର.{ }: 1 :   ଆଧାର ,2003, 978-0-14-303055-3. ବାହାର ସ୍ରୋତ , .  " ?
ବାଲି ଭୁଆସୁଣୀ ପୀଠ ଓଡ଼ିଶାର କଟକ ଜିଲ୍ଲାରେ ଅବସ୍ଥିତ ମା ' ଭୁଆସୁଣୀଙ୍କ ମନ୍ଦିର । ଏହି ମନ୍ଦିର କେତେ ପୁରୁଣା ତାର ସଠିକ ସୂଚନା ନାହି ତେବେ ନୂଆ ମନ୍ଦିରା ୨୫ରୁ ୩୦ ବର୍ଷ ପୁରୁଣା। ଭୌଗୋଳିକ ଅବସ୍ଥିତି ଏହା କଟକ ଜିଲ୍ଲାର ମହାନଦୀ ପଠାରେ ଅବସ୍ଥିତ। ପର୍ବ ପର୍ବାଣି ଏଠାରେ ମକର ସଙ୍କରାନ୍ତି,ଦଶହରା ଓ ପଣା ସଙ୍କରାନ୍ତିରେ ଭକ୍ତମାନଙ୍କ ଭିଡ ହୋଇଥାଏ। କିମ୍ବଦନ୍ତୀ କଥା ରାହିଛି ନିତେଇ ଧୋବଣୀ ମା 'ଙ୍କୁ ନିଜ ତନ୍ତର ବଳରେ ଶୂନ୍ୟରେ ନେଇଯାଉଥିବା ବେଳେ ସଉତୁଣୀ ପିତେଇ ନିଜ ଭକ୍ତି ବଳରେ ମା' ଙ୍କୁ ଅଥାରେ ସ୍ଥାପନା କରିଥିଲେ। ଆଧାର ସମାଜ ୧୧ ସେପ୍ଟେମ୍ବର ୨୦୧୩।
ଗୌତମ ଗମ୍ଭୀର (ଜନ୍ମ ୧୪ ଅକ୍ଟୋବର ୧୯୮୧) ଭାରତୀୟ କ୍ରିକେଟ ଦଳର ଜଣେ ସଦସ୍ୟ  । ସେ ହେଉଛନ୍ତି ବାମହାତି ବ୍ୟଟ୍ସମ୍ୟାନ । ଦିଲ୍ଲୀ ତରଫରୁ ସେ ଘରୋଇ କ୍ରିକେଟ ଖେଳନ୍ତି । ବର୍ତ୍ତମାନ ସେ କଲିକତା ନାଇଟ ରାଇଡ଼ର ଆଇପିଏଲ ଦଳର ଅଧିନାୟକ । ସେ ହେଉଛନ୍ତି ପ୍ରଥମ ଭାରତୀୟ ଏକ ମାତ୍ର ବ୍ୟଟ୍ସମ୍ୟାନ ଯିଏ କ୍ରମାଗତ ଭାବେ ୫ଟି ଟେଷ୍ଟରେ ଶତକ ମାରିଥିଲେ । ୨୦୧୯ରେ ତାଙ୍କୁ ପଦ୍ମଶ୍ରୀ ଉପାଧିରେ ସମ୍ମାନୀତ କରାଯାଇଥିଲା । ସେହି ୨୦୧୯ ମସିହାର ମାର୍ଚ୍ଚ ମାସରେ ସେ ଭାରତୀୟ ଜନତା ପାର୍ଟିରେ ଯୋଗଦେଇ ରାଜନୀତିରେ ପ୍ରବେଶ କରିଥିଲେ । ବ୍ୟକ୍ତିଗତ ଜୀବନ ଗମ୍ଭୀର ହେଉଛନ୍ତି ଦୀପକ ଗମ୍ଭୀର ଓ ସୀମା ଗମ୍ଭୀରଙ୍କ ସୁପୁତ୍ର । ଦଶମ ଶ୍ରେଣୀ ସେ ମଡନ ସ୍କୁଲ (ଦିଲ୍ଲୀ)ରୁ ପାସ କରିଥିଲେ  । ଗମ୍ଭୀର ସଞ୍ଜୟ ଭାରଦ୍ୱାଜଙ୍କଠାରୁ କୋଚିଙ୍ଗ ନେଇଥିଲେ । ଅକ୍ଟୋବର ୨୦୧୧ରେ ସେ ନତାଶା ଜୈନଙ୍କୁ ବିବାହ କରିଥିଲେ ।
ଫୁସଫୁସ ଇଡିମା ରୋଗରେ ଫୁସଫୁସରେ ଥିବା ତନ୍ତୁ ଓ ବାୟୁ ରହୁଥିବା ସ୍ଥାନରେ ତରଳ ପଦାର୍ଥ ଜମିଯାଏ । ଏହାର ଲକ୍ଷଣ ମଧ୍ୟରେ ଅଣନିଶ୍ୱାସ, ଫୁସଫୁସ କଣା ହେବା ଏବଂ ଗୋଲାପୀ ଫେଣ‌ଯୁକ୍ତ କଫ ବାହାରେ  ରୋଗ ଜଟିଳ ହେଲେ ଫୁସଫୁସ ଅକାମୀ ହୋଇଯାଏ  ଏହା ହୃଦ୍‌ପାତ  (କାର୍ଡିଓଜେନିକ୍) କିମ୍ବା ଫୁସଫୁସ ତନ୍ତୁରେ ଆଘାତ  (ନନ୍-କାର୍ଡିଓଜେନିକ୍ ଫୁସଫୁସ ଇଡିମା) ହେତୁ ହୋଇପାରେ  ହୃଦଘାତ, ମାୟୋକାର୍ଡାଇଟିସ୍, ଭାଲ୍ଭୁଲାର୍ ହୃଦ୍ ରୋଗ କିମ୍ବା ଅନିୟମିତ ହୃତ୍ ସ୍ପନ୍ଦନ ଯୋଗୁ ହୃଦ୍‌ପାତ ହୁଏ । ଆକ୍ୟୁଟ ରେସପିରେଟରି ଡିସ୍ଟ୍ରେସ ସିଣ୍ଡ୍ରୋମରେ ଫୁସଫୁସ ଆଘାତ ଦେଖାଯାଏ ଏବଂ ନିମୋନିଆ, ଅଗ୍ନାଶୟ ପ୍ରଦାହ କିମ୍ବା ଏକାଧିକ ରକ୍ତ ଗ୍ରହଣ ଯୋଗୁ ହୋଇପାରେ । ଏହି ରୋଗ ଯୋଗୁ ଫୁସଫୁସରେ ବାୟୁ ବିନିମୟ ହୋଇପାରେ ନାହିଁ  ପରୀକ୍ଷାଗାରର ପରୀକ୍ଷା ତ‌ଥା ମେଡିକାଲ ଇମେଜିଙ୍ଗ କରି ରୋଗ ନିର୍ଣ୍ଣୟ ସମର୍ଥିତ କରାଯାଏ  ଏହି ରୋଗ ଚିକିତ୍ସାରେ ଲକ୍ଷଣଗୁଡିକର ଉନ୍ନତି ସାଧନ ଏବଂ ଏହାର ମୂଳ କାରଣକୁ ସମାଧାନ କରିବା ଉପରେ ଧ୍ୟାନ ଦିଆଯାଇଛି  କାର୍ଡିଓଜେନିକ୍ ଫୁସଫୁସ ଇଡିମାର ଅତିରିକ୍ତ ପ୍ରୟାସରେ ଫୁରୋସେମାଇଡ ପରି ଡାଇୟୁରେଟିକ, ନାଇଟ୍ରୋଗ୍ଲିସେରିନ ଓ ନ‌ନ୍-ଇନଭେସିଭ ଭେଣ୍ଟିଲେସନ କରାଯାଏ  ଅଣ-କାର୍ଡିଓଜେନିକ୍ ଫୁସଫୁସ ଇଡିମାରେ ଅତିରିକ୍ତ ପ୍ରୟାସରେ ଅକ୍ସିଜେନ୍ ଥେରାପି ଏବଂ ଯାନ୍ତ୍ରିକ ଭେଣ୍ଟିଲେସନ ସାହାଯ୍ୟ ନିଆଯାଏ  ଫୁସଫୁସ ଇଡିମା ଅପେକ୍ଷାକୃତ ସାଧାରଣ ରୋଗ ଅଟେ  ଆମେରିକାରେ କାର୍ଡିଓଜେନିକ୍ ରୋଗ ବର୍ଷକୁ ଏକ ନିୟୁତରୁ ଅଧିକ ଲୋକଙ୍କୁ ପ୍ରଭାବିତ କରୁଥିବାବେଳେ ଅଣ-କାର୍ଡିଓଜେନିକ୍ ରୋଗ ପ୍ରାୟ ୧୯୦,୦୦୦ ଲୋକଙ୍କୁ ପ୍ରଭାବିତ କରିଥାଏ। ଡାକ୍ତରଖାନାରେ ଭର୍ତ୍ତି ହେଲେ ମୃତ୍ୟୁ ହେବାର ଆଶଙ୍କା ୧୯୭୦ ଦଶକରେ ୬୦% ଥିବାବେଳେ ୧୯୯୦ ଦଶକରେ ୩୦%କୁ ହ୍ରାସ ପାଇଛି। ଖ୍ରୀଷ୍ଟପୂର୍ବ ୪୦୦ ସମୟର ହିପୋକ୍ରେଟସ ଅମଳରୁ ଏହାର ବର୍ଣ୍ଣନା ଲିପିବଦ୍ଧ ଅଛି । ଇଡିମା ଶବ୍ଦଟି ଗ୍ରୀକ୍  ର ଅର୍ଥ ହେଉଛି  "ଫୁଲା"
ମନ୍ କି ବାତ୍  (ମନର କଥା) ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କଦ୍ୱାରା ସଂଚାଳିତ ହେଉଥିବା ଏକ ରେଡ଼ିଓ କାର୍ଯ୍ୟକ୍ରମ ଯେଉଁଥିରେ ସେ ଆକାଶବାଣୀ ମାଧ୍ୟମରେ ସ୍ୱାଧୀନ ଭାବେ ଭାରତର ଜନସାଧାରଣଙ୍କୁ ସମ୍ବୋଧିତ କରିଥା 'ନ୍ତି । ପ୍ରସାରଣ ନରେନ୍ଦ୍ର ମୋଦୀ ପ୍ରାୟତଃ ମାସକୁ ଥରେ କୌଣସି ଏକ ରବିବାରଦିନ ଭାରତବାସୀଙ୍କୁ ଅଲ ଇଣ୍ଡିଆ ରେଡ଼ିଓ ଜରିଆରେ ସମ୍ବୋଧିତ କରିଥାନ୍ତି । ଏହାକୁ ସରକାରୀ ଭାବେ ୩ ଅକ୍ଟୋବର ୨୦୧୪ରୁ ଆରମ୍ଭ କରି ନିଜର ମନର କଥା ଜନମାନସରେ ପ୍ରସାର କରିଥାନ୍ତି । ଯେହେତୁ ଅଦ୍ୟାବଧି ସମସ୍ତଙ୍କ ପାଖରେ ଦୂରଦର୍ଶନ ପହଞ୍ଚି ପାରିନାହିଁ  (ବିଶେଷକରି ବିଛିନ୍ନାଞ୍ଚଳ, ଗ୍ରାମାଞ୍ଚଳ, ଏବଂ ଅନୁନ୍ନତ ଅଞ୍ଚଳଗୁଡ଼ିକରେ) ସେଥିପାଇଁ ସେ ପ୍ରତ୍ୟେକ ନାଗରିକମାନଙ୍କ ପାଖରେ ପହଞ୍ଚିବା ପାଇଁ ରେଡ଼ିଓକୁ ମାଧ୍ୟମ ଭାବେ ବାଛିଛନ୍ତି  । ଏକ ଆକଳନରୁ ଜଣାଯାଏଯେ ତାଙ୍କ ସମ୍ବୋଧନ ଏହା ମାଧ୍ୟମରେ ଦେଶର ପ୍ରାୟ ୯୦ ପ୍ରତିଶତ ନାଗରିକମାନଙ୍କ ପାଖରେ ପହଂଚିବାକ୍ଷମ ହୋଇପାରିବ । ଆହୁରି ମଧ୍ୟ ମେଟ୍ରୋପୋଲିଟନ ସହର ମାନଙ୍କରେ ଅନେକ ପ୍ରାଇଭେଟ ଏଫଏମ ରେଡ଼ିଓ ଷ୍ଟେସନଗୁଡ଼ିକ ଏହି କାର୍ଯ୍ୟକ୍ରମର ରେକର୍ଡ଼ିଂ ପ୍ରସାରଣ କରନ୍ତି । ଦୂରଦର୍ଶନର ଡାଇରେକ୍ଟ ଟୁ ହୋମ  (ଡିଟିଏଚ) ସେବା ଫ୍ରିଡିସ ଦେଇ ରେଡ଼ିଓ ଓ ଟିଭି ଚ୍ୟାନେଲମାନଙ୍କୁ ୨୦ ମିନିଟର ବିଶିଷ୍ଟ ଏହି ଅଧ୍ୟାୟର ଫୀଡ଼ ପ୍ରସାରଣ କରନ୍ତି  । ୩ ଅକ୍ଟୋବର ୨୦୧୪ ବିଜୟା ଦଶମୀ ଦିନ ଏହି କାର୍ଯ୍ୟକ୍ରମର ପ୍ରଥମ ପ୍ରସାରଣ ହୋଇଥିଲା । ଏବଂ ତାଙ୍କର ଦ୍ୱିତୀୟ ପ୍ରସାରଣ ନଭେମ୍ବର ୨୦୧୪ରେ ହୋଇଥିଲା । ଭାରତର ଗଣତନ୍ତ୍ର ଦିବସ ପ୍ୟାରେଡରେ ଯୋଗଦେବା ସକାଶେ ଆସିଥିବା ଯୁକ୍ତରାଷ୍ଟ୍ର ଆମେରିକାର ପ୍ରାକ୍ତନ ରାଷ୍ଟ୍ରପତି ବରାକ ଓବାମା ୨୬ ଜାନୁଆରୀରେ ଏଥିରେ ଅଂଶଗ୍ରହଣ କରିଥିଲେ ଯାହା ୨୭ ଜାନୁଆରୀରେ ପ୍ରସାରିତ ହୋଇଥିଲା । ଅଧ୍ୟାୟ ଅଭ୍ୟର୍ଥନା ଏହି କାର୍ଯ୍ୟକ୍ରମ ସମଗ୍ର ଦେଶରେ ବିଶେଷ କରି ମେଟ୍ରୋପୋଲିଟନ ସହରମାନଙ୍କରେ ବେଶ୍ ଜନାଦୃତ ହୋଇପାରିଛି । ଏକ ସର୍ବେକ୍ଷଣରୁ ଜଣାପଡ଼େ ଯେ ମୁମ୍ବାଇ ଚେନ୍ନାଇ ସମେତ ଭାରତର ମୁଖ୍ୟ ୬ଟି ସହରରେ ୬୬.୭% ଲୋକ ଏହାକୁ ଶୁଣିଥା 'ନ୍ତି । ମନ କି ବାତ ଆକାଶବାଣୀର ଏକ ପ୍ରମୁଖ ରାଜସ୍ୱ ଆୟକାରୀ ଉତ୍ସରେ ପରିଣତ ହୋଇଛି । ସାଧାରଣତଃ ଏକ ୧୦ ସେକେଣ୍ଡିଆ ଅବଧିର ସ୍ଲଟ ଭାରତୀୟ ମୁଦ୍ରାରେ ୫୦୦ରୁ ୧୫୦୦ଟଙ୍କା ଥାଏ କିନ୍ତୁ ମନ କି ବାତର ୧୦ ସେକେଣ୍ଡିଆ ସ୍ଲଟରୁ ଏହା ୨୦୦,୦୦୦ ଟଙ୍କା ଆୟକରେ ।
ଜିରଫାଟାଇଟାନ  ମାନେ ବିଶାଳ ଜିରାଫ   ( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଆଫ୍ରିକାରୁ ମିଳିଥିଲା । ଏହା ପୃଥିବୀ ପୃଷ୍ଠରେ ଚାଲୁଥିବା ବିଶାଳତମ ଜୀବ ଥିଲା । ଏହି ଡାଇନୋସରଟି ଜୁରାସିକ ଯୁଗରେ ବାସ କରୁଥିଲା ।
ଶ୍ରୀ ଶ୍ରୀ ରାଧା ପାର୍ଥସାରଥୀ ମନ୍ଦିର  ହିନ୍ଦୀ :                          , ସାଧାରଣତଃ ଇସ୍କନ ମନ୍ଦିର ଭାବରେ ପରିଚିତ , ଏକ ସୁପରିଚିତ ବୈଷ୍ଣବ ମନ୍ଦିର , ଯାହା ଭାରତର ରାଜଧାନୀ ନୂଆଦିଲ୍ଲୀରେ ଅବସ୍ଥିତ ।ଏହି ମନ୍ଦିରରେ ଭଗବାନ ଶ୍ରୀକୃଷ୍ଣ ଓ ରାଧାରଣୀଙ୍କୁ ଆରାଧନା କରାଯାଏ ଓ ତାଙ୍କୁ ରାଧା ପାର୍ଥସରଥୀ କୁହା ଯାଇଥାଏ । ଏହିମନ୍ଦିର 1998ରେ ନିର୍ମିତ ହେଇଥିଲା ଓ ଏହା ନୂଆ ଦିଲ୍ଲୀର କୈଳାସ ଅଞ୍ଚଳର ପୂର୍ବ ଭାଗରେସ୍ଥିତ ହରେ କୃଷ୍ଣ ପାହାଡ ଉପରେ ରହିଛି । ଏହା ନୂଆ ଦିଲ୍ଲୀର ଏକ ବିଶିଷ୍ଟ ପର୍ଯ୍ୟଟକ ସ୍ଥଳୀ । ଏଠାରେ ମନ୍ଦିର ସହ ଆଧୁନିକ ଭାବରେ ବେଦ ଉପରେ ଗବେଷଣା ପାଇଁ ବେଦିକ ଶିକ୍ଷଣ କେନ୍ଦ୍ର ମଧ୍ୟ ରହିଛି । ମନ୍ଦିର ସମୂହ ଇସ୍କନ ସଂସ୍ଥାର ଶ୍ରୀଲ ପ୍ରଭୁପାଦ ଙ୍କ ଆଦେଶାନୁସାରେ ଏହି ମନ୍ଦିରର ନକସା ଓ ନିର୍ମାଣ କାର୍ଯ୍ୟ ଅଚ୍ୟୁତ କାନବିନ୍ଧେ ନାମକ ସ୍ଥପତ୍ୟଙ୍କଦ୍ୱାରା 1993 ମସିହାରେ ହେଇଥିଲା । ଏଠାରେ ପୂଜକ ଓ ସେବକ ମାନଙ୍କ ପାଇଁ ଅନେକ ସଂଖ୍ୟାରେ କୋଠରି ରହିଛି । ପ୍ରଶାସନ ଓ ସେମିନାର ସବୁ କରିବା ପାଇଁ ଅନେକ ହଲ ନିର୍ମିତ ହେଇଛି ।
ଶେଖ ସଲମାନ ବିନ ଇବ୍ରାହିମ ଅଲ-ଖଲିଫା  (୨ ନଭେମ୍ବର ୧୯୬୫ ମସିହାରେ ଜନ୍ମ) ୨ ମଇ ୨୦୧୩ ମସିହାରୁ ଏସିଆନ ଫୁଟବଲ ସଙ୍ଗଠନର ଅଧ୍ୟକ୍ଷ ଅଟନ୍ତି  । ଏ ଏଫ ସିର ଅଧ୍ୟକ୍ଷ ରୂପେ ତାଙ୍କର ଶୁଣାଣି ପୂର୍ବରୁ, ସେ ବହରିନ ଫୁଟବଲ ଆସୋସିଏସନ ପରିଚାଳକ ଥିଲେ, ଏବଂ ପରେ ଏସିଆଇ ଫୁଟବଲ ପରିସଂଘ ଅନୁଶାସନ ସମିତିର ଅଧ୍ୟକ୍ଷ ଏବଂ ଫୀଫା ଅନୁଶାସନ ସମିତିର ଉପାଧ୍ୟକ୍ଷ ଅଟନ୍ତି । ସେ ଫୀଫା ପରିଷଦର ସଦସ୍ୟ ଏବଂ ଫୀଫା ବିକାସ ସମିତୀର ଅଧ୍ୟକ୍ଷ ଅଟନ୍ତି । ଜିବନୀ ଶେଖ ସଲମାନ ହାଉସ ଅଫ ଖଲିଫାର, ବହରୀନର ଶାହୀ ପରିବାର ସଦସ୍ୟ ଅଟନ୍ତି । ସେ ଶେଖ ଇବ୍ରାହିମ ବିନ ହମଦ ଅଲ-ଖଲିଫା ଏବଂ ଶେଖଶା ଅଇଶା ବିଣ୍ଟ ସଲମାନ ଅଲ-ଖଲିଫାର ଦ୍ୱିତୀୟ ପୁତ୍ର ଅଟନ୍ତି । ସେ ଇଂଗ୍ରାଜୀ ସାହିତ୍ୟରେ ସ୍ନାତକର ଡିଗ୍ରୀ ସହିତ ୧୯୯୨ ମସିହାରେ ବହରିନ ବିଶ୍ୱବିଦ୍ୟାଳୟ ଏବଂ ଇତିହାଶ [+] ଶେଖ ସଲମାନ ବହୁ ବର୍ଷ ପୂର୍ବରୁ ଫୁଟବଲରେ ସାମିଲ ହୋଇଯାଇଛନ୍ତି । ୧୯୮୦ ଦଶକର ଆରମ୍ଭରେ ଯେବେ ସେ ବହରୀନ ଡିଭିଜନ ଟିମ, ରୀଫା କ୍ଲବର ୟୁବା ଟୀମରେ କିଛି ବର୍ଷ ଖେଳି ସାରିଥିଲେ । ରୀଫା କ୍ଲବ ନିଜ ଏକାଡେମିକ ଅଧ୍ୟୟନରେ ଧ୍ୟାନ କେନ୍ଦ୍ରିତ କରିବା ପରଠାରୁ, ଶେଖ ସଲମାନ ବି ଏ ଏଫରେ କାର୍ଯ୍ୟକାରୀ ପଦର ଆୟୋଜନ କରିଥିଲେ । ୧୯୯୬ ମସିହାରେ ସେ ରାଷ୍ଟ୍ରୀୟ ଟିମର ଅଧ୍ୟକ୍ଷ ହୋଇଥିଲେ । ୧୯୯୮ ମସିହାରେ ତାଙ୍କୁ ବି ଏ ଏଫର ଉପାଧ୍ୟକ୍ଷ ହୋଇଥିଲେ ଓ ୨୦୦୨ ମସିହାରେ ତାଙ୍କୁ ରାଷ୍ଟ୍ରପତି ଭାବେ ବଛାଗଲା । ତାଙ୍କ କାର୍ଯ୍ୟକାଳରେ ଫିଫା ୱାର୍ଲଡ଼କପ, ଫିଫା ମଧ୍ୟରେ ଟୁର୍ଣ୍ଣାମେଣ୍ଟ, ଫିଫା କ୍ଲବ ଚମ୍ପିୟାନସିପ ଆଦିର ଅନୁଶାସନ ସମିତୀର ସହ-ଅଧ୍ୟକ୍ଷ ହୋଇଥିଲେ । ସେ ମଧ୍ୟ ୨୦୦୮ ମସିହାରେ ବୀଜିଙ୍ଗରେ ଫୀଫା ଅନୁଶାସନ ସମିତୀର ଉପାଧ୍ୟକ୍ଷ ଥିଲେ । ମଇ ୨୦୧୩ ମସିହାରେ ମାନବାଧିକାର ସଂଗଠନର ଆଲୋଚନା ମଧ୍ୟରେ ସଲମାନ ବିନଙ୍କୁ  "ଏସିଆଇ ଫୁଟବଲ ପରିସଂଘ" ର ଅଧ୍ୟକ୍ଷ ଭାବେ ବଛାଗଲା । ୧୫ ଅକ୍ଟୋବର ୨୦୧୫ ମସିହାରେ ଶେଖ ସଲମାନ  "୨୦୧୬ ଫୀଫା ଅସାଧାରଣ କଂଗ୍ରେସ"  ପରେ ଫୀଫାର ପର ରାଷ୍ଟ୍ରପତି ହେବାପାଇଁ ନିଜ ଉମ୍ମିଦର ଘୋଷଣା କରିଥିଲେ । ଜାନୁଆରୀ ୨୦୧୬ ମସିହାରେ  "ପ୍ରୀନ୍ସ ଅଲୀ ବିନ ହୁସେନ"  ରାଷ୍ଟ୍ରପତି ପାଇଁ ନିଜ ପ୍ରତିଦ୍ୱନ୍ଦି, ଏ ଏଫ ସିର ଉପଯୋଗ କରି ନିଜ ଆଫ୍ରିକା ସମକକ୍ଷଙ୍କ ସହ ସଂଗଠନ ବନେଇବା ଏବଂ ଚୁନାବ ପରିଣାମକୁ ପ୍ରଭାବିତ କରିବା ପାଇଁ ସଲମାନଙ୍କ ଉପରେ ଦୋଷ ଲଗେଇଥିଲେ । ଫେବୃୟାରୀ ୨୦୧୬ ମସିହାରେ, ଋଢିବାଦୀ ବ୍ରିଟିଶ ସଂସଦ ସଦସ୍ୟ ଡେମିୟନ କୋଲିନ୍ସ, ସଲମାନଙ୍କ ଉମ୍ମୀଦବାରୀ ପ୍ରତି ଶତୃତାପଣ କରିଥିଲେ । ସେ ୨୦୦୯ ମସିହାରେ ଫୀଫା କାର୍ଯ୍ୟକାରୀ ସମିତୀରେ ସିଟରେ ନିଜ ଅଭିଜାନର ବିତ୍ତପୋଷଣ ପାଇଁ ବିକାଶ ପରିଯୋଜନା ନିଧି  (ଫୀଫା ଗୋଲ କାର୍ଯ୍ୟକ୍ରମ)ରେ ଧନର ବ୍ୟଭାର କରିବାର ଆରୋପ ଲଗାଇଥିଲେ  । ଦମିୟନ କୋଲିନ୍ସ କୌଣସି ପ୍ରକାରେ ବିସ୍ଫୋଟଦ୍ୱାରା ଏକ ଟିପରେ ବର୍ତ୍ତାଇ ଥିଲେ କି, ଯାହା ୨୦୦୯ ମସିହାରେ ପ୍ରେସ ହୋଇଥିଲା ଏବଂ ତର୍କ ଦେଇଥିଲେ କି ବହରୀନ ଏଫଏ ମନା କଲେନାହିଁ । ସଲମାନ , ଡୋମିୟନ କୋଲିନ୍ସଙ୍କ ଆରୋପକୁ ମନାକରିଥିଲେ । ସେ ତର୍କ ଦେଲେକି, ସମସ୍ତ ଗୋଲ ରାଶିର ବାରିକିରେ ଲେଖାପରିକ୍ଷିତ ହୋଇଛି ଏବଂସେ ୨୦୦୯ ମସିହାର ଅଭିଯାନକୁ ନିଜେ ବିତପୋଷିତ କରିଥିଲେ । ସେ ର ମହାସଚୀବ  "ଗିଆନ୍ନୀ ଇନ୍ଫାଟିନୋ" ଙ୍କଠାରୁ ହାରିଯାଇଥିଲେ । ନିଜସ୍ୱ ଜୀବନ ଶେଖ ସଲମାନଙ୍କ ତନୋଟି ପିଲା ଅଛନ୍ତି, ୧୯୯୪ ମସିହାରେ ଜନ୍ମହୋଇଥିବା ଦୁଇ କନ୍ୟା ଶେଖ ଲତୀଫା ଏବଂ ୧୯୯୮ ମସିହାରେ ଶେଖ ଅହାଶା ଓ ୨୦୦୧ ମସିହାରେ ଜନ୍ମ ପୁତ୍ର ଶେଖ ଈସା ।
କ୍ଲୋରୋକ୍ୱିନ ଏକ ଔଷଧ ଯାହା ମ୍ୟାଲେରିଆ ରୋଗର ପ୍ରତିଷେଧ ଓ ଚିକିତ୍ସା ନିମନ୍ତେ ବ୍ୟବ‌ହୃତ ହୁଏ ଯେଉଁଠାରେ ଏହି ଔଷଧର ପ୍ରଭାବ ଥାଏ । କେତେକ ଧରଣର ମ୍ୟାଲେରିଆ, ପ୍ରତିରୋଧକାରୀ ଜାତି ଓ ଜଟିଳ କେଶ୍ ଥଲେ ଅନ୍ୟ ଔଷଧ ବା ଅଧିକ ଔଷଧ ଆବଶ୍ୟକ ହୁଏ । ମ୍ୟାଲେରିଆ ବ୍ୟତୀତ ରିଉମାଟଏଡ ଆର୍ଥ୍ରାଇଟିସ, ଲୁପସ ଏରିଦମାଟୋସିସ ଓ ଅନ୍ତନଳୀ ବାହାରେ ହେଉଥିବା ଆମିବା ବ୍ୟାଧି   ରୋଗମାନଙ୍କରେ ମଧ୍ୟ ଏହି ଔଷଧ ଦିଆଯାଏ । ଏହାକୁ ପାଟିରେ ଦିଆଯାଏ । ମାଂସପେଶୀ ସମସ୍ୟା, ଅରୁଚି, ତରଳ ଝାଡ଼ା ଓ ଚର୍ମ ପିତ୍ତିକା ବା ରାସ୍ ଇତ୍ୟାଦି ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା ହୁଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଦୃଷ୍ଟି ସମସ୍ୟା, ମାଂସପେଶୀ କ୍ଷତି, ଅପସ୍ମାର ବାତ ଓ ସ୍ୱଳ୍ପ ରକ୍ତ କଣିକା ଇତ୍ୟାଦି ଦେଖାଯାଏ । ଗର୍ଭାବସ୍ଥାରେ ଏହା ନିରାପଦ ଜଣାପଡ଼ୁଥିଲେ ମଧ୍ୟ ସେ ବିଷୟରେ ବିଶେଷ ଅନୁଶୀଳନ ହୋଇନାହିଁ । କ୍ଲୋରୋକ୍ୱିନ ଔଷଧ ୪- ଆମିନୋକ୍ୱିନୋଲିନ ଶ୍ରେଣୀର ଏକ ଔଷଧ । ଅଲୈଙ୍ଗିକ   ମ୍ୟାଲେରିଆ ପରଜୀବି ଉପରେ ଏହା କାମ କରେ । ସନ ୧୯୩୪ରେ କ୍ଲୋରୋକ୍ୱିନ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ଏହାର ହୋଲସେଲ ମୂଲ୍ୟ ପ୍ରାୟ ୦.୦୪ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ମୂଲ୍ୟ ୫.୩୦ ଆମେରିକୀୟ ଡଲାର ।
ହର୍ପିସ୍ ଜୋସ୍ଟର,  (ଅନ୍ୟ ନାମ ସିଙ୍ଗଲସ ବା ଜୋସ୍ଟର ବା ଜୋନା ଯଥାକ୍ରମେ ଇଂରାଜୀ ଭାଷାରେ , ), ଏକ ଭୁତାଣୁ ରୋଗ ବିଶେଷତା ହେଲା ଏକ ସୀମିତ ଏରିଆରେ ଯନ୍ତ୍ରଣାଦାୟକ ଚର୍ମ ରାସ ବା ଲାଲ ଚକଡ଼ା ଓ ଫୋଟକା ଦେଖାଯାଏ  । ଏହି ଚକଡ଼ାଗୁଡ଼ିକ ଦେହର ଯେ କୌଣସି ଗୋଟିଏ ପାଖରେ ବା ମୁହଁରେ ଗୋଟିଏ ଧାଡ଼ିରେ ଦେଖାଯାଏ । ଲାଲ ଚକଡ଼ା ବାହାରିବାର ୨/ ୪ ଦିନ ପୂର୍ବରୁ ଚମରେ ଯନ୍ତ୍ରଣା ହୁଏ ଓ ଝିମ ଝିମ ହୁଏ । ଅନ୍ୟଥା ଏହାର ବ‌ହୁତ ଅଳ୍ପ ଲକ୍ଷଣ ଥାଏ । ଏହି ଚକଡ଼ାଗୁଡ଼ିକ ୨ରୁ ୪ ସପ୍ତାହ ମଧ୍ୟରେ ଶୁଖି ଯାଏ; କିନ୍ତୁ କେତେକ ଲୋକଙ୍କର ସ୍ନାୟୁ ଯନ୍ତ୍ରଣା ମାସମାସ ବା ବର୍ଷ ବର୍ଷ ଧରି ଲାଗିରହେ ଯାହାକୁ ପୋଷ୍ଟଥର୍ପେଟିକ ନିଉରାଲଜିଆ କୁହାଯାଏ । ଇମ୍ମ୍ୟୁନିଟି ଅଭାବ ଥିଲେ ରାସ ଖେଳେଇହୋଇ ଚାରିଆଡ଼େ ବାହାରେ ଯାହାକୁ ଡିସସେମିନେଟେଡ ସିଙ୍ଗ୍ଲସ କୁହାଯାଏ । ଆଖିରେ ରାସ ହେଲେ ଦୃଷ୍ଟିଶକ୍ତି ନଷ୍ଟ ହୋଇଯାଏ । ଶରୀରରେ ଭାରିସେଲା ଜୋସ୍ଟର ଭୁତାଣୁ  (ଭିଜେଡଭି) ପୁନଃ କ୍ରିୟାଶୀଳ ହେଲେ ହର୍ପିସ୍ ଜୋସ୍ଟର ରୋଗ ହୁଏ  । ଏହି ଭୁତାଣୁର ପ୍ରାରମ୍ଭିକ ସଂକ୍ରମଣ ଯୋଗୁ ହାଡ଼ଫୁଟି ରୋଗ ହୁଏ । ଥରେ ହାଡ଼ଫୁଟି ରୋଗ ଭଲ ହୋଇଗଲେ ସ୍ନାୟୁକୋଷରେ ଭୁତାଣୁ ନିଷ୍କ୍ରିୟ   ହୋଇ ରହିଯାଏ । ଏହି ଭୁତାଣୁ ପୁନଃକ୍ରିୟାଶୀଳ ହେବା ନିମନ୍ତେ ଆବଶ୍ୟକ ହେଉଥିବା ସଙ୍କଟାବସ୍ଥାମାନଙ୍କର ନାମ: ବୃଦ୍ଧ ବୟସ, ଇମ୍ମ୍ୟୁନିଟି ଅଭାବ ଓ ୧୮ ମାସ ବୟସ ପୂର୍ବରୁ ହାଡ଼ଫୁଟି ରୋଗ‌ଗ୍ରସ୍ତ ହେବା ଇତ୍ୟାଦି । ଶରୀର ମଧ୍ୟରେ ଭୁତାଣୁ କିପରି ରହେ ଓ କିପରି ପୁନଃକ୍ରିୟାଶୀଳ ହୁଏ, ଏ ପ୍ରକ୍ରିୟା ଆଜି ପର୍ଯ୍ୟନ୍ତ ରହସ୍ୟାବୃତ ହୋଇ ରହିଛି । ଫୋଟକାରେ ଥିବା ଭୁତାଣୁ ସଂସ୍ପର୍ଶରେ ଆସିଲେ ପ୍ରଥମେ ହାଡ଼ଫୁଟି ହୁଏ, ହର୍ପିସ୍ ଜୋସ୍ଟର ନୁହେଁ । ଏହାର ସ୍ୱାଭାବିକ ଲକ୍ଷଣ ଓ ଚିହ୍ନ ଦେଖି ରୋଗ ନିର୍ଣ୍ଣୟ କରାଯାଏ । ଭାରିସେଲା ସିମ୍ପ୍ଲେକ୍ସ ଭୁତାଣୁ ଓ ହର୍ପିସ୍ ଜୋସ୍ଟର ଭୁତାଣୁ ଦ୍ୱୟ ଭିନ୍ନ ଭିନ୍ନ ଭୁତାଣୁ ଓ ଭୁତାଣୁ ପରିବାରର ସଦସ୍ୟ । ସିଙ୍ଗଲସ ଟିକା ନେଲେ ୫୦ରୁ ୮୦ ବର୍ଷ ମଧ୍ୟରେ ଥିବା ଲୋକଙ୍କର ଏହି ରୋଗ ହେବା ସଙ୍କଟ ଅଧା କମିଯାଏ । ପୋଷ୍ଟଥର୍ପେଟିକ ନିଉରାଲଜିଆ ରୋଗ ହାର କମିଯାଏ ଓ ପ୍ରକୋପ କମ ହୁଏ । ୮୦ ବର୍ଷ ବୟସ ପରେ ମଧ୍ୟ ଏହା କ୍ରିୟାଶୀଳ ରହେ କିନ୍ତୁ କିଛି କମ ହୁଏ । ଏହି ଟିକା ଭାରିସେଲା ଟିକା ସ‌ହ ସମାନ କିନ୍ତୁ ମାତ୍ରା ବା ଡୋଜ କିଛି ଅଧିକ । ସିଙ୍ଗଲସ ରୋଗ ହେଲେ ଏସିକ୍ଲୋଭର ଭଳି ଆଣ୍ଟିଭାଇରାଲ ଔଷଧ ଦେଲେ ରୋଗର ଗମ୍ଭୀରତା ଓ ରୋଗ ଅବଧି କମିଯାଏ କିନ୍ତୁ ଏହା ରାସ ବାହାରିବାର ୭୨ ଘଣ୍ଟା ମଧ୍ୟରେ ଦେବାକୁ ଦରକାର । ପୋଷ୍ଟଥର୍ପେଟିକ ନିଉରାଲଜିଆ ଉପରେ ଆଣ୍ଟିଭାଇରାଲ ବା ସ୍ଟିରଏଡ ଔଷଧର ଉଲ୍ଲେଖନୀୟ ପ୍ରଭାବର ପ୍ରମାଣ ମିଳିନାହିଁ । ତୀବ୍ର ଯନ୍ତ୍ରାଣାରେ ପାରାସେଟାମୋଲ, ଏନଏସଆଇଡି ଓ ଓପିଅଏଡ ଆଦି ଔଷଧ ସାହାଯ୍ୟ କରେ । ସମୁଦାୟ ଲୋକସଂଖ୍ୟାର ଏକ ତୃତୀୟାଂଶ ଜୀବନର କୌଣସି ସମୟରେ ଏହି ରୋଗ ଭୋଗ କରନ୍ତି । ବୟସାଧିକ୍ୟ ଲୋକଙ୍କର ଏ ରୋଗ ସାଧାରଣତଃ ଅଧିକ ହେଲେ ମଧ୍ୟ ପିଲାମାନଙ୍କୁ ମଧ୍ୟ ହୁଏ । ବାର୍ଷିକ ନୂତନ ରୋଗ ହାର ସୁସ୍ଥ ଲୋକମାନଙ୍କର ପ୍ରତି ୧୦୦୦ରେ ୧.୨-୩.୪ ଜଣଙ୍କର ହୁଏ ଓ ୬୫ ବର୍ଷ ବୟସରୁ ଅଧିକ ଲୋକଙ୍କର ପ୍ରତି ଏକ ହଜାରରେ ୩.୯-୧୧.୮ ହୁଏ । ୮୫ ବର୍ଷ ପର୍ଯ୍ୟନ୍ତ ବଞ୍ଚୁଥିବା ଲୋକଙ୍କୁ ଅତି କମରେ ଥରେ ଏହି ରୋଗ ହୁଏ ଓ ୫ %ରୁ କମ ଲୋକଙ୍କର ଏକାଧିକ ଆକ୍ରମଣ ହୁଏ । ପୁରାକାଳରୁ ଏହି ରୋଗ ଥିବା ଜଣାଯାଏ । ଆରବ ଦେଶମାନଙ୍କରେ ଏହାର ନାମର ଅର୍ଥ ନିଆଁର ବେଲ୍ଟ , ସ୍ପାନିଶ ଭାଷାରେ ଛୋଟ ସାପ ଓ ହିନ୍ଦୀ ଭାଷାରେ ବଡ଼ ରାସ୍ ।
ଆଲ୍ଲାଃ ଜିଲାଇ ବାଇ  (୧ ଫେବୃଆରୀ ୧୯୦୨ - ୩ ନଭେମ୍ବର ୧୯୯୨) ରାଜସ୍ଥାନର ଜଣେ ଲୋକଗୀତ ଗାୟିକା ଥିଲେ  । ଜନ୍ମ, ପରିବାର ଓ ଶିକ୍ଷା ୧୯୦୨ ମସିହାର ଫେବୃଆରୀ ୧ ତାରିଖରେ ରାଜସ୍ଥାନର ଉତ୍ତର-ପଶ୍ଚିମରେ ଅବସ୍ଥିତ ବିକାନେରରେ ଏକ ଗାୟକ ପରିବାରରେ ଜନ୍ମଗ୍ରହଣ କରିଥିଲେ ଜିଲାଇ ବାଇ । ୧୦ ବର୍ଷ ବୟସରେ ସେ ମହାରାଜା ଗଙ୍ଗା ସିଂହଙ୍କର ଦରବାରରେ ଗୀତ ଗାଉଥିଲେ । ସେ ଉସ୍ତାଦ୍ ହୁସେନ୍ ବକ୍ସ୍ ଖାନ୍ ଏବଂ ପରେ ଅଛନ୍ ମହାରାଜଙ୍କଠାରୁ ଗୀତ ଶିକ୍ଷା ଗ୍ରହଣ କରିଥିଲେ । ସଙ୍ଗୀତ ଜୀବନ ସେ ମାଣ୍ଡ, ଠୁମ୍ରି, ଖୟାଲ୍ ଏବଂ ଦାଦ୍ରା ଆଦି ତାଳରେ ନିପୂଣା ଥିଲେ । ତାଙ୍କ ଗାଇଥିବା ଗୀତଗୁଡ଼ିକ ମଧ୍ୟରୁ କେସରିଆ ବାଲାମ ହେଉଛି ଏକ ଜଣାଶୁଣା ଗୀତ । ୧୯୮୨ ମସିହାରେ ଭାରତ ସରକାର ତାଙ୍କୁ କଳା କ୍ଷେତ୍ରେ ଉଲ୍ଲେଖନୀୟ କାର୍ଯ୍ୟ ପାଇଁ ପଦ୍ମଶ୍ରୀ ପୁରସ୍କାର ପ୍ରଦାନ କରିଥିଲେ, ଯାହାକି ଭାରତର ସର୍ବୋଚ୍ଚ ନାଗରିକ ପୁରସ୍କାର ମଧ୍ୟରୁ ଗୋଟିଏ । ତାଙ୍କୁ ଲୋକ ସଂଗୀତ ପାଇଁ ୧୯୮୮ ମସିହାରେ ସଂଗୀତ ନାଟକ ଏକାଡେମୀ ପୁରସ୍କାର ମଧ୍ୟ ଦିଆଯାଇଥିଲା ଏବଂ ୨୦୧୨ ମସିହାରେ ତାଙ୍କୁ ରାଜସ୍ଥାନ ରତ୍ନ ପ୍ରଦାନ କରାଯାଇଥିଲା ।
ଗ୍ରେଗୋରୀ ପାଞ୍ଜି ଅନୁସାରେ ୪ ଅଗଷ୍ଟ ବର୍ଷର ୨୧୬ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୧୭ତମ  । ବର୍ଷ ଶେଷ ହେବା ପାଇଁ ଆଉ ୧୪୯ ଦିନ ବାକି ଅଛି । ଘଟଣାବଳୀ ୧୮୬୬- ଉତ୍କଳ ଦୀପିକା ପ୍ରଥମ କରି ପ୍ରକାଶିତ ହୋଇଥିଲା ।
ଭର୍ତ୍ତୃହରି ମହତାବ  (ଜନ୍ମ: ୮ ସେପ୍ଟେମ୍ବର ୧୯୫୭) ଜଣେ ଭାରତୀୟ ରାଜନୀତିଜ୍ଞ  । ସେ ବିଜୁ ଜନତା ଦଳ ରାଜନୈତିକ ଦଳରେ ସକ୍ରିୟ କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ୧୯୯୮ ଭାରତୀୟ ସାଧାରଣ ନିର୍ବାଚନରେ ସେ କଟକ ଲୋକ ସଭା ନିର୍ବାଚନ ମଣ୍ଡଳୀରୁ ଭାରତର ସଂସଦର ତଳ ସଦନ ଲୋକ ସଭାର ୧୨ଶ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ୧୯୯୯, ୨୦୦୪, ୨୦୦୯, ୨୦୧୪ ଏବଂ ୨୦୧୯ ଭାରତୀୟ ସାଧାରଣ ନିର୍ବାଚନରେ ସେହି କଟକରୁ ଯଥାକ୍ରମେ ୧୩ଶ, ୧୪ଶ, ୧୫ଶ, ୧୬ଶ ଏବଂ ୧୭ଶ ଲୋକ ସଭାକୁ ନିର୍ବାଚିତ ହୋଇଥିଲେ । ୨୦୧୭ ମସିହାରେ ତାଙ୍କୁ ଭାରତର ସଂସଦରେ ପୁରସ୍କୃତ କରାଯାଇଥିଲା । ତାଙ୍କ ବକୃତାରେ ଉତ୍ତମ ପ୍ରଦର୍ଶନ ପାଇଁ ତାଙ୍କ ୨୦୧୭ ଓ ୨୦୧୮ ମସିହାରେ ସଂସଦ ରତ୍ନ ପୁରସ୍କାର ପ୍ରଦାନ କରାଯାଇଥିଲା । ଜନ୍ମ, ପରିବାର ଓ ଶିକ୍ଷା ଭର୍ତ୍ତୃହରି ମହାତାବ ୧୯୫୭ ମସିହା ସେପ୍ଟେମ୍ବର ମାସ ୮ ତାରିଖରେ ଭଦ୍ରକ ଜିଲ୍ଲା ଅନ୍ତର୍ଗତ ଆଗରପଡ଼ାଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ହରେକୃଷ୍ଣ ମହତାବ ହେଉଛନ୍ତି ଭାରତୀୟ ସ୍ୱାଧୀନତା ସଂଗ୍ରାମ ଆନ୍ଦୋଳନର ଜଣେ ସଂଗ୍ରାମୀ ତଥା ସ୍ୱାଧୀନତା ଓଡ଼ିଶାର ପ୍ରଥମ ପ୍ରଧାନମନ୍ତ୍ରୀ । ଭର୍ତ୍ତୃହରି ମହାଶ୍ୱେତା ମହତାବଙ୍କୁ ବିବାହ କରିଥିଲେ । ସେ ପେଶାରେ ଜଣେ ପତ୍ରକାର । ରାଜନୈତିକ ଜୀବନ ଭର୍ତ୍ତୃହରି ୧୯୯୮ ମସିହା ଭାରତୀୟ ସାଧାରଣ ନିର୍ବାଚନରେ କଟକ ଲୋକ ସଭା ନିର୍ବାଚନ ମଣ୍ଡଳୀରୁ ଲୋକ ସଭା ପାର୍ଥୀ ଭାବରେ ନିର୍ବାଚନ ଲଢ଼ିଥିଲେ ଏବଂ ବିଜୟୀ ହୋଇ ୧୩ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଏହାପରେ ସେ ଲଗାତାର ଭାବରେ ଏହି ନିର୍ବାଚନ ମଣ୍ଡଳୀରୁ ଲୋକ ସଭାକୁ ନିର୍ବାଚିତ ହୋଇଥିଲେ । ୨୦୨୪ ଭାରତୀୟ ସାଧାରଣ ନିର୍ବାଚନରେ, ସେ କଟକ ଲୋକ ସଭା ନିର୍ବାଚନ ମଣ୍ଡଳୀରୁ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୫,୩୧,୬୦୧ ଖଣ୍ଡ ଭୋଟ ପାଇଥିଲେ ଏବଂ ବିଜେଡି ପ୍ରାର୍ଥୀ ସଂତୃପ୍ତ ମିଶ୍ରଙ୍କୁ ୫୭,୦୭୭ ଖଣ୍ଡ ଭୋଟରେ ପରାସ୍ତ କରିଥିଲେ ।
ରୁଷୀୟ ବୈଜ୍ଞାନିକ ଇଭାନ୍ ପେତ୍ରୋଭିସ୍ ପାଭ୍ଲଭ୍  (୨୬ ସେପ୍ଟେମ୍ବର ୧୮୪୯-୨୭ ଫେବ୍ରୁଆରୀ ୧୯୩୬) ୧୯୦୪ ମସିହାରେ ଶରୀରତତ୍ତ୍ୱ ବା ଆୟୁର୍ବିଜ୍ଞାନ ବିଭାଗରେ ନୋବେଲ୍ ପୁରସ୍କାର ପାଇଥିଲେ  । ଜୀବ ପାଚକ କ୍ରିୟାରେ ଲାଳ ବୋହିବା ଘଟଣା ସହିତ ମନର ସମ୍ପର୍କ ବିଷୟରେ ଆବିଷ୍କାର କରିଥିବା ତଥ୍ୟ ପାଇଁ ତାଙ୍କୁ ଏହି ପୁରସ୍କାର ଦିଆଯାଇଥିଲା । ବାଲ୍ୟକାଳ ଓ ଶିକ୍ଷା ପାଭ୍ଲଭ୍ ରୁଷିୟାର ରିୟାଯାନ ସହରରେ ଜନ୍ମ ଗ୍ରହଣ କରିଥିଲେ । ପିତା ପିଟର ମିଟ୍ରିଭିଚ୍ ପାଭ୍ଲଭ ଓ ମାତା ବାର୍ବାରା ଇଭାନୋଭା ଉସ୍ପେନସ୍କାଙ୍କ ସୁପୁତ୍ର ହେଉଛନ୍ତି ଇଭାନ୍  ସାତ ବର୍ଷ ବୟସରେ, ଗୋଟିଏ ଉଚ୍ଚ କାନ୍ଥ ଉପରୁ ପଡ଼ି ସେ ଗୁରୁତର ଆହତ ହୋଇଯାଇଥିଲେ  ସେଥିପାଇଁ ସେ ୧୧ ବର୍ଷ ବୟସ ଯାଏଁ ବିଦ୍ୟାଳୟ ଶିକ୍ଷା ପ୍ରାରମ୍ଭ କରିପାରିନଥିଲେ  ପାଭ୍ଲଭ ରିୟାଯାନ ଚର୍ଚ ସ୍କୁଲରେ ପଢ଼ୁଥିଲେ । ପରିବାରର କୌଳିକ ବୃତ୍ତି ଥିଲା ଧର୍ମଯାଜକ  ମାତ୍ର କୌଳିକ ବ୍ରୁତ୍ତି ପାଇଁ ଉଦ୍ଦିଷ୍ଟ ଶିକ୍ଷାରୁ ଅବ୍ୟାହତ ନେଇ ସେଣ୍ଟ୍ ପିଟର଼ବର୍ଗ୍ ବିଶ୍ୱବିଦ୍ୟାଳୟରେ ପ୍ରାକ୍ରୁତିକ ବିଗ୍ୟାନରେ ପଢ଼ିବା ପାଇଁ ନାମ ଲେଖାଇଲେ । ୧୮୭୫ରେ ବିଶ୍ୱ ବିଦ୍ୟାଳୟରୁ ଡିଗ୍ରୀ ହାସଲ କରିବା ପରେ ମଧ୍ୟ ତାଙ୍କର ପାଠ ପଢ଼ା ସମାପ୍ତ ହୋଇନଥିଲା । ତାଙ୍କର ଅହେତୁକ ଆଗ୍ରହ ଥିଲା ଜୀବକ୍ରିୟା ବିଗ୍ୟାନରେ । ତେଣୁ ସେ ଏକାଡେମୀ ଅଫ୍ ମେଡିକାଲ୍ ସର୍ଜରୀ ଅନୁଷ୍ଠାନରେ ପଢ଼ା ଆରମ୍ଭ କରିଥିଲେ । ୧୮୭୮ ମସିହାରେ ଆୟୁର୍ବିଜ୍ଞାନ ଡିଗ୍ରୀ ପାଇଥିଲେ । ପାଠ୍ୟକ୍ରମର ଅଧିକରୁ ଅଧିକ ବିଷୟ ଅଧ୍ୟୟନ କରି ସେ ସ୍ୱର୍ଣ୍ଣ ପଦକ ଲାଭ କରିଥିଲେ । ବୃତ୍ତି ପାଇ ପାଭ୍ଲଭ୍ ଏକ ଗବେଷଣାଗାରରେ କାର୍ଯ୍ୟ କରିବା ସହିତ ନିଜର ଡକ୍ଟରେଟ୍ ଡିଗ୍ରୀ ପାଇଁ ଗବେଷଣା ନିବନ୍ଧ ଲେଖିଥିଲେ ଓ ୧୮୮୩ ମସିହାରେ ଡକ୍ଟରେଟ୍ ଡିଗ୍ରୀରେ ଭୂଷିତ ହୋଇଥିଲେ । ସେ ଏହି ଗବେଷଣା ମାଧ୍ୟମରେ ଦର୍ଶାଇଥିଲେ ଯେ ହୃତ୍ପିଣ୍ଡର କେତେକ ସ୍ନାୟୁ ସଂସ୍ଥାଦ୍ୱାରା ମଣିଷ ଓ ପଶୁମାନଙ୍କ ଜୀବନକ୍ରିୟା ହୋଇଥାଏ ଯାହାକୁ ସିଏ ନର୍ଭିସିମ୍ ତଥ୍ୟ ଭାବେ ପରିଚିତ କରାଇଥିଲେ । ୧୮୯୧ ମସିହାରେ ପାଭ୍ଲଭ୍ ଏକ୍ସପେରିମେଣ୍ଟାଲ୍ ମେଡିସିନ୍ର ଅନୁଷ୍ଠାନକୁ ନିମନ୍ତ୍ରିତ ହୋଇ ଯାଇଥିଲେ। ସେଠାରେ ସେ ଡିପାର୍ଟମେଣ୍ଟ ଅଫ୍ ଫିଜିଓଲୋଜିକୁ ୪୫ ବର୍ଷ ସୁଚାରୁ ରୂପେ ଚଳାଇଥିଲେ। ଗବେଷଣା ପାଭ୍ଲଭ୍ ଯେଉଁ ଗବେଷଣା ପାଇଁ ଅଧିକ ପ୍ରସିଦ୍ଧ ଥିଲେ, ତାହା ହେଉଛି ଅର୍ଜିତ ପ୍ରତିବର୍ତ୍ତ ବା ସ୍ୱୟଂଚାଳିତ ସ୍ନାୟବିକ ପ୍ରତିକ୍ରିୟା  । ପାଭ୍ଲଭ୍ ତାଙ୍କ କୁକୁରକୁ ଘଣ୍ଟି ବଜାଇବା ପରେ ଖାଦ୍ୟ ଦେଉଥିଲେ। ଖାଦ୍ୟ ପାଇବା ପରେ କୁକୁରମାନଙ୍କ ପାଟିରୁ ଲାଳ ବୋହୁଥିଲା। ଏହିଭଳି କିଛି ଦିନ ଅଭ୍ୟାସ ହେବା ପରେ ଘଣ୍ଟି ବଜାଇ ଖାଦ୍ୟ ନ ଦିଆଗଲେ ମଧ୍ୟ କୁକୁରମାନଙ୍କ ପାଟିରୁ ଲାଳ ଗଡୁଥିବାର ଦେଖାଗଲା। ଏଥିରୁ ପାଭ୍ଲଭ୍ ପ୍ରମାଣ କରିଥିଲେ ଯେ ଲାଳ ବୋହିବା ଏକ ମନସ୍ତ୍ତତ୍ତ୍ୱ କ୍ରିୟା ଯାହା ଜୀବ ଆସୁଥିବା ଘଟଣାକୁ ମନରେ ଉପଲବ୍ଧ କରି ଶରୀରକ୍ରିୟା ସମ୍ପାଦନ କାରିଥାଏ। ଏହାକୁ କୁହାଯାଏ ଅର୍ଜିତ ପ୍ରତିବର୍ତ୍ତ । ପୁରସ୍କାର ଓ ସମ୍ମାନ ବିଜ୍ଞାନକୁ ତାଙ୍କର ଏହି ବୃହତ୍ ଅବଦାନ ପାଇଁ ତାଙ୍କୁ ୧୯୦୪ରେ ନୋବେଲ୍ ପୁରସ୍କାର ସହିତ ସମ୍ମାନ କରାଯାଇଥିଲା। ୧୯୦୭ ମସିହାରେ ତାଙ୍କୁ ରୁଷିୟ ବିଗ୍ୟାନ ଏକାଡେମୀର ଏକାଡେମିସିଆନ ଭାବେ ନିର୍ବାଚିତ କରାଯାଇଥିଲା। ୧୯୧୨ ମସିହାରେ ତାଙ୍କୁ କ୍ୟାମ୍ବ୍ରିଜ୍ ବିଶ୍ୱବିଦ୍ୟାଳୟ ତରଫରୁ ଅନରାରୀ ଡକ୍ଟରେଟ ପ୍ରଦାନ କରାଯାଇଥିଲା। ୧୯୧୫ ମସିହାରେ ମେଡିକାଲ୍ ଏକାଡେମୀ ଅଫ୍ ପ୍ୟାରିସ୍ ତାଙ୍କୁ  'ଅର୍ଡର ଅଫ୍ ଦ ଲେଜିୟନ୍ ଅପ୍ ଅନର'    ପାଇଁ ମନୋନିତ କରିଥିଲା। ସୋଭିଏତ୍ ସରକାର ମଧ୍ୟ ତାଙ୍କୁ ଖୁବ୍ ସମ୍ମାନ ଦେଇଥିଲା। ମୃତ୍ୟୁ ପାଭ୍ଲଭ୍ ବିଜ୍ଞାନ ପାଇଁ ଏଭଳି ପାଗଳ ଥିଲେ ଯେ ମୃତ୍ୟୁ ଶଯ୍ୟାରେ ଥିବା ସମୟରେ ତାଙ୍କର ଜଣେ ପ୍ରିୟ ଛାତ୍ରକୁ ତାଙ୍କ ପାଖରେ ବସାଇଥିଲେ ଓ ମରିବା ସମୟରେ କ 'ଣ ଘଟଣା ବା ଜୀବକ୍ରିୟା ଘଟୁଛି ତାହା ଲିପିବଦ୍ଧ କରିବା ପାଇଁ ନିର୍ଦ୍ଦେଶ ଦେଇଥିଲେ। ଇଭାନ୍ ପାଭ୍ଲଭ୍ ୧୯୩୬ ମସିହା ଫେବୃଆରୀ ୨୭ ତାରିଖରେ ସୋଭିଏତ୍ ୟୁନିୟନ୍ର ଲେନିନ୍ ଗ୍ରାଡ୍ ସହରରେ ନିମୋନିଆରେ ଆକ୍ରାନ୍ତ ହୋଇ ପ୍ରାଣତ୍ୟାଗ କରିଥିଲେ।
ରଥ ଦାସ  (ଜନ୍ମ: ୧୩ ମାର୍ଚ୍ଚ ୧୯୫୮) ଜଣେ ଭାରତୀୟ ରାଜନୀତିଜ୍ଞ  । ସେ ୨୦୦୦ ମସିହାରେ ଓଡ଼ିଶା ବିଧାନ ସଭାରେ ଜଣେ ସଭ୍ୟ ଭାବରେ କାର୍ଯ୍ୟ କରିଥିଲେ । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ଭଣ୍ଡାରୀପୋଖରୀ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ି ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ରଥ ଦାସ ୧୯୫୮ ମସିହାର ମାର୍ଚ୍ଚ ମାସ ୧୩ ତାରିଖରେ ଭଦ୍ରକ ଜିଲ୍ଲାର ବନ୍ତ ବ୍ଲକ୍‌ର ଟିଲ୍ଲୋଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ଚୈତନ୍ୟ ଦାସ । ସେ ବାଣିଜ୍ୟରେ ସ୍ନାତକ କରିବା ପରେ ଅର୍ଥନୀତିରେ ସ୍ନାତକୋତ୍ତର କରିଥିଲେ ଏବଂ ପରେ ସେ କେନ୍ଦ୍ର ସରକାରଙ୍କ ଅଧିନରେ ସରକାରୀ ଚାକିରୀ କରୁଥିଲେ । ରଥ ଦାନ ବାସନ୍ତୀଲତା ଦାସଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ଦୁଇଟି ଝିଅ ଅଛନ୍ତି । ରାଜନୈତିକ ଜୀବନ ରଥ ଦାସ ରାଜନୀତିରେ ଯୋଗ ଦେବାପାଇଁ ଚାକିରୀରୁ ସ୍ୱେଚ୍ଛାକୃତ ଅବସର ନେଇଥିଲେ । ସେ ପ୍ରଥମେ ଜନତା ଦଳରେ ଯୋଗ ଦେଇଥିଲେ ଏବଂ ପରେ ବିଜୁ ଜନତା ଦଳରେ ଯୋଗ ଦେଇଥିଲେ । ରଥ ଦାସ ଓଡ଼ିଶା ବିଧାନ ସଭାରେ ଜଣେ ସଭ୍ୟ ଭାବରେ କାର୍ଯ୍ୟ କରିଥିଲେ । ୧୯୯୬ ମସିହାରେ ହୋଇଥିବା ଭାରତୀୟ ସାଧାରଣ ନିର୍ବାଚନରେ ସେ ଜନତା ଦଳର ପ୍ରତିନିଧି ଭାବରେ ଭଦ୍ରକ ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୨,୭୧,୬୯୩ ଖଣ୍ଡ ଭୋଟ ପାଇବା ସହ ପରାସ୍ତ ହୋଇଥିଲେ । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବିଜୁ ଜନତା ଦଳର ପ୍ରତିନିଧି ଭାବରେ ଭଣ୍ଡାରିପୋଖରୀ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୫୯,୪୪୧ ଖଣ୍ଡ ଭୋଟ ପାଇ ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୦୦ ମସିହାରୁ ୨୦୦୪ ମସିହାରେ ନବୀନ ପଟ୍ଟନାୟକଙ୍କର ପ୍ରଥମ ସରକାର ଭଙ୍ଗ ହେବାଯାଏଁ କାର୍ଯ୍ୟ କରିଥିଲେ । ଏହାପରେ ୨୦୦୪ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ବିଜୁ ଜନତା ଦଳର ପ୍ରତିନିଧି ଭାବରେ ଭଣ୍ଡାରିପୋଖରୀ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ମାତ୍ର ଏହି ନିର୍ବାଚନରେ ସେ ପରାସ୍ତ ହୋଇଥିଲେ ଏବଂ ଭାରତୀୟ ଜାତୀୟ କଂଗ୍ରେସ ଦଳର ପ୍ରାର୍ଥୀ ଅନନ୍ତ ସେଠୀ ବିଜୟୀ ହୋଇ ୧୩ଶ ଓଡ଼ିଶା ଲୋକ ସଭାକୁ ନିର୍ବାଚିତ ହୋଇଥିଲେ । ୨୦୦୯ ମସିହାରେ ହୋଇଥିବା ଭାରତୀୟ ସାଧାରଣ ନିର୍ବାଚନରେ ତାକୁ ବିଜୁ ଜନତା ଦଳରୁ ନିର୍ବାଚନ ଲଢ଼ିବାକୁ ଟିକେଟ୍ ମିଳିନଥିଲା, ଫଳରେ ସେ ବିଜୁ ଜନତା ଦଳ ଛାଡ଼ି ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ ଏବଂ ଭଦ୍ରକ ଲୋକ ସଭା ନିର୍ବାଚନ ମଣ୍ଡଳୀରୁ ଲୋକ ସଭା ପାଇଁ ନିର୍ବାଚନ ଲଢ଼ିଥିଲେ, ମାତ୍ର ବିଜୁ ଜନତା ଦଳର ପ୍ରାର୍ଥୀ ଅର୍ଜୁନ ଚରଣ ସେଠୀଙ୍କଠାରୁ ପରାସ୍ତ ହୋଇଥିଲେ ।
ଜନସ୍ୱାସ୍ଥ୍ୟରେ ସଂସର୍ଗ ଚିହ୍ନଟ ସଂକ୍ରମିତ ବ୍ୟକ୍ତିଙ୍କ  "ସଂସର୍ଗ"  ସମ୍ଭାବିତ ଭାବେ ସଂସର୍ଗରେ ଆସିଥିବା ବ୍ୟକ୍ତିମାନଙ୍କର ଚିହ୍ନଟ ଓ ପରବର୍ତ୍ତୀ ସମୟରେ ଏହି ସଂସର୍ଗଗୁଡ଼ିକ ବିଷୟରେ ଅଧିକ ତଥ୍ୟ ସଂଗ୍ରହ କରିବା ପ୍ରକ୍ରିୟାକୁ ବୁଝାଏ । ସଂକ୍ରମିତ ବ୍ୟକ୍ତିବିଶେଷଙ୍କ ସଂସର୍ଗ ବାବଦରେ ଅନୁସନ୍ଧାନ କରି, ସଂକ୍ରମଣ ପାଇଁ ପରୀକ୍ଷା କରି, ସଂକ୍ରମିତ ଲୋକଙ୍କୁ ଚିକିତ୍ସା କରି ଏବଂ ସେମାନଙ୍କ ସଂସର୍ଗ ଉପରେ ଅନୁସନ୍ଧାନ କରି ଜନସ୍ୱାସ୍ଥ୍ୟ ଜନସଂଖ୍ୟାରେ ସଂକ୍ରମଣ ହ୍ରାସ କରିବାକୁ ଲକ୍ଷ୍ୟ ରଖିଥାଏ । ସାଧାରଣତଃ ଯକ୍ଷ୍ମା, ଟିକା-ପ୍ରତିରୋଧଯୋଗ୍ୟ ସଂକ୍ରମଣ ଯଥା ମିଳିମିଳା, ଯୌନ ସଂକ୍ରମଣ  (ଏଚ୍.ଆଇ.ଭି.କୁ ମିଶାଇ), ରକ୍ତଦ୍ୱାରା ସଂକ୍ରମଣ, କେତେକ ଗୁରୁତର ଜୀବାଣୁ ସଂକ୍ରମଣ ଏବଂ ନୂତନ ସଂକ୍ରମଣ  (ଯଥା - ଏବଂ - -2) ଆଦି ରୋଗ ପାଇଁ ସଂସର୍ଗ ଚିହ୍ନଟ ବ୍ୟବହାର କରାଯାଏ  । ସଂସର୍ଗ ଚିହ୍ନଟ‌ର ଲକ୍ଷ୍ୟଗୁଡ଼ିକ ହେଉଛି: ଚାଲିଥିବା ସଂକ୍ରମଣକୁ ବାଧା ଦେବା ଏବଂ ସଂକ୍ରମଣ ବ୍ୟାପିବାକୁ କମାଇବା । ସଂକ୍ରମଣର ସମ୍ଭାବନା ବିଷୟରେ ସମ୍ପର୍କୀୟମାନଙ୍କୁ ସଚେତନ କରିବା ଏବଂ ପ୍ରତିଷେଧକ ପରାମର୍ଶ କିମ୍ବା ପ୍ରତିଷେଧକ ସେବା ଯୋଗାଇବା । ଆଗରୁ ସଂକ୍ରମିତ ବ୍ୟକ୍ତିଙ୍କୁ ନିରାକରଣ, ପରାମର୍ଶ ଏବଂ ଚିକିତ୍ସା ଯୋଗାଇବା । ସଂକ୍ରମଣ ଚିକିତ୍ସାଯୋଗ୍ୟ ହୋଇଥିଲେ ମୂଳ ସଂକ୍ରମିତ ରୋଗୀର ପୁନଃସଂକ୍ରମଣକୁ ରୋକିବାରେ ସାହାଯ୍ୟ କରିବା । ଏକ ନିର୍ଦ୍ଦିଷ୍ଟ ଜନସଂଖ୍ୟା ଭିତରେ ଏକ ମହାମାରୀ ବିଷୟରେ ଜାଣିବା । କେଇ ଦଶନ୍ଧି ଧରି ଜନସ୍ୱାସ୍ଥ୍ୟରେ ସଂସର୍ଗ ଚିହ୍ନଟ‌ ରୋଗ ନିୟନ୍ତ୍ରଣର ଏକ ସ୍ତମ୍ଭ ହୋଇଆସୁଛି । ବସନ୍ତ ଦୂରୀକରଣ ସାର୍ବଜନୀନ ଟିକାକରଣଦ୍ୱାରା ନୁହେଁ ବରଂ ସମସ୍ତ ସଂକ୍ରମିତ ବ୍ୟକ୍ତିଙ୍କୁ ଖୋଜିବା ପାଇଁ ସମ୍ପୁର୍ଣ୍ଣ ସଂସର୍ଗ ଚିହ୍ନଟ‌ଦ୍ୱାରା ହାସଲ କରାଯାଇଥିଲା । ଏହା ପରେ ସଂକ୍ରମିତ ବ୍ୟକ୍ତିବିଶେଷଙ୍କୁ ଅଲଗା କରାଯାଇଥିଲା ଏବଂ ଆଖପାଖର ସମ୍ପ୍ରଦାୟସବୁର ଓ ବସନ୍ତ ହେବାର ଆଶଙ୍କା ଥିବା ସମ୍ପର୍କୀୟମାନଙ୍କର ଟିକାକରଣ କରାଯାଇଥିଲା । ସମ୍ଭାବ୍ୟ ସଂକ୍ରାମକ ରୋଗଗୁଡିକ ଅନିଶ୍ଚିତ ହୋଇଥିଲେ ସଂକ୍ରାମକତା ସହିତ ରୋଗର ଗୁଣ ବିଷୟରେ ଜାଣିବା ପାଇଁ ସଂସର୍ଗ ଚିହ୍ନଟ‌ ମଧ୍ୟ କରାଯାଏ । ସଂକ୍ରାମକ ରୋଗର ମୁକାବିଲା ପାଇଁ ସଂସର୍ଗ ଚିହ୍ନଟ‌ ସର୍ବଦା ସବୁଠାରୁ ଦକ୍ଷ ପଦ୍ଧତି ନୁହେଁ । ଦ୍ରୁତ ରୋଗ ପ୍ରାଦୁର୍ଭାବ ବୃଦ୍ଧି, ସ୍କ୍ରିନିଂ କିମ୍ବା ନିର୍ଦ୍ଦିଷ୍ଟ ପରୀକ୍ଷଣ ଅଧିକ ବ୍ୟୟଯୋଗୀ ହୋଇପାରେ । ପାର୍ଟନର କେୟାର ନାମରେ ମଧ୍ୟ ଜଣା ସହଭାଗୀ ସୂଚନା ଜଣେ ସଂକ୍ରମିତ ବ୍ୟକ୍ତିଙ୍କ ଯୌନସଂଗୀଙ୍କୁ ଜଣାଇବା ଏବଂ ସେମାନଙ୍କର ସ୍ୱାସ୍ଥ୍ୟ ଆବଶ୍ୟକତାକୁ ଦୃଷ୍ଟିରେ ରଖି ସଂସର୍ଗ ଚିହ୍ନଟ‌ର ଏକ ଅଂଶ । ସଂସର୍ଗ ଚିହ୍ନଟ‌ ପାଇଁ ପଦକ୍ଷେପ ସଂସର୍ଗ ଚିହ୍ନଟ‌ରେ ସାଧାରଣତଃ ନିମ୍ନଲିଖିତ ପଦକ୍ଷେପଗୁଡ଼ିକ ଅନ୍ତର୍ଭୁକ୍ତ: ଜଣେ ବ୍ୟକ୍ତିଙ୍କୁ ସଂକ୍ରାମକ ରୋଗ ହୋଇଥିବାର ଚିହ୍ନଟ କରାଯାଏ  ପ୍ରାୟତଃ ଇଣ୍ଡେକ୍ସ କେସ ଡକାଯାଏ  । ଏହି ଘଟଣା ଜନସ୍ୱାସ୍ଥ୍ୟ ବିଭାଗକୁ ରିପୋର୍ଟ କରାଯାଇପାରେ କିମ୍ବା ପ୍ରାଥମିକ ସ୍ୱାସ୍ଥ୍ୟ ସେବା ପ୍ରଦାନକାରୀଙ୍କଦ୍ୱାରା ପରିଚାଳିତ ହୋଇପାରେ । ଇଣ୍ଡେକ୍ସ କେସଙ୍କ ଗତିବିଧି  (ଯଥା ସେ କାହା ସହ ଘନିଷ୍ଠ ସମ୍ପର୍କରେ ଥିଲେ କିମ୍ବା କେହି ସେମାନଙ୍କର ଯୌନ ସହବାସୀ ଥିଲେ) ବିଷୟରେ ଜାଣିବା ପାଇଁ ତାଙ୍କର ସାକ୍ଷାତକାର କରାଯାଏ  । ରୋଗ ଏବଂ ସଂକ୍ରମଣର ପ୍ରସଙ୍ଗ ଉପରେ ନିର୍ଭର କରି ପରିବାର ସଦସ୍ୟ, ସ୍ୱାସ୍ଥ୍ୟସେବା ପ୍ରଦାନକାରୀ ଏବଂ ଏହି ଘଟଣାର ସମ୍ପର୍କ ବିଷୟରେ ଜାଣିଥିବା ଅନ୍ୟ କାହାରିକୁ ମଧ୍ୟ ସାକ୍ଷାତକାର କରାଯାଏ । ଥରେ ସମ୍ପର୍କମାନେ ଚିହ୍ନଟ ହେବା ପରେ ଜନସ୍ୱାସ୍ଥ୍ୟ କର୍ମୀମାନେ ପରାମର୍ଶ, ସ୍କ୍ରିନିଂ, ପ୍ରୋଫାଇଲକ୍ସିସ ଏବଂ/କିମ୍ବା ଚିକିତ୍ସା ପ୍ରଦାନ କରିବାକୁ ସେମାନଙ୍କ ସହିତ ଯୋଗାଯୋଗ କରନ୍ତି । ରୋଗ ନିୟନ୍ତ୍ରଣ ପାଇଁ ଦରକାର ପଡ଼ିଲେ ସମ୍ପର୍କମାନଙ୍କୁ ଅଲଗା କରାଯାଇପାରେ  (ଯଥା ଘରେ ରହିବାକୁ ପଡ଼ିପାରେ) କିମ୍ବା ବାରଣ କରାଯାଇପାରେ  ଯଥା ଏକ ବିଦ୍ୟାଳୟ ପରି ଏକ ନିର୍ଦ୍ଦିଷ୍ଟ ସ୍ଥାନକୁ ଯିବା ନିଷେଧ  । ଯଦି ସମ୍ପର୍କଗୁଡିକ ବ୍ୟକ୍ତିଗତ ଭାବରେ ଚିହ୍ନଟ ହୋଇନଥାଏ  (ଯଥା ଏକା ସ୍ଥାନରେ ଉପସ୍ଥିତ ଥିବା ଜନସାଧାରଣ), ମିଡ଼ିଆ ପରାମର୍ଶ ଭଳି ବ୍ୟାପକ ଯୋଗାଯୋଗ ଜାରି କରାଯାଇପାରେ  । ରୋଗୀମାନଙ୍କୁ ସେମାନଙ୍କ ସମ୍ପର୍କୀୟମାନଙ୍କୁ ସୂଚନା, ଔଷଧ, ଏବଂ ରେଫରାଲ ପ୍ରଦାନ କରିବାକୁ ଦିଆଯାଇ ସଂସର୍ଗ ଚିହ୍ନଟ‌କୁ ଉନ୍ନତ କରାଯାଇପାରୁଥିଲେ ମଧ୍ୟ ପ୍ରମାଣରୁ ଜଣାପଡ଼େ ଯେ ବିଜ୍ଞପ୍ତିରେ ପ୍ରତ୍ୟକ୍ଷ ଜନସ୍ୱାସ୍ଥ୍ୟ ସହ ଯୋଗଦାନ ଅଧିକ ପ୍ରଭାବଶାଳୀ ।
ହରିଲାଲ ମୋହନଦାସ ଗାନ୍ଧୀ  ଅନ୍ୟନାମ ଅବଦୁଲ୍ଲା ଗାନ୍ଧୀ; ୨୩ ଅଗଷ୍ଟ ୧୮୮୮   ୧୮ ଜୁନ ୧୯୪୮  ମହାତ୍ମା ଗାନ୍ଧୀ ଏବଂ କସ୍ତୁରବା ଗାନ୍ଧୀଙ୍କ ଜ୍ୟେଷ୍ଠ ପୁତ୍ର । ତାଙ୍କର ତିନି ସାନ ଭାଇ ଥିଲେ: ମଣିଲାଲ ଗାନ୍ଧୀ, ରାମଦାସ ଗାନ୍ଧୀ ଏବଂ ଦେବଦାସ ଗାନ୍ଧୀ । ପ୍ରାରମ୍ଭିକ ଜୀବନ ହରିଲାଲ ୧୮୮୮ ମସିହାର ଅଗଷ୍ଟ ୨୩ ତାରିଖରେ, ମହାତ୍ମା ଗାନ୍ଧୀଙ୍କର ଉଚ୍ଚ ଶିକ୍ଷା ପାଇଁ ଇଂଲଣ୍ଡ ଯିବା ପୂର୍ବରୁ ଜନ୍ମଗ୍ରହଣ କରିଥିଲେ । ହରିଲାଲ ତାଙ୍କ ମାଆଙ୍କ ସହିତ ଭାରତରେ ରହିଥିଲେ । ହରିଲାଲ ଭାରତୀୟ ସ୍ୱାଧୀନତା ଆନ୍ଦୋଳନରେ ସକ୍ରିୟ ଭାବରେ ଜଡ଼ିତ ଥିଲେ ଏବଂ ୧୯୦୮ ମସିହାରୁ ୧୯୧୧ ମଧ୍ୟରେ ଛଅ ଥର ସତ୍ୟଗ୍ରାହୀ ଭାବରେ କାରାବାରଣ କରିଥିଲେ । ସେ ମାହାତ୍ମା ଗାନ୍ଧୀଙ୍କ ସହିତ ଦକ୍ଷିଣ ଆଫ୍ରିକାରେ ସ୍ୱାଧୀନତା ଆନ୍ଦୋଳନରେ ସକ୍ରିୟ ଥିଲେ । ତାଙ୍କ ପିତାଙ୍କ ପରି ଜଣେ ବାରିଷ୍ଟର ହେବାକୁ ସେ ମଧ୍ୟ ଉଚ୍ଚଶିକ୍ଷା ପାଇଁ ଇଂଲଣ୍ଡ ଯିବାକୁ ଚାହୁଁଥିଲେ । ତାଙ୍କ ପିତା କିନ୍ତୁ ଏହାକୁ ଦୃଢ଼ ଭାବରେ ବିରୋଧ କରିଥିଲେ, କାରଣ ଇଂଲଣ୍ଡରୁ ପଢ଼ି ବ୍ରିଟିଶ ଶାସନାଧୀନ ଭାରତରେ ବ୍ରିଟିଶ ବିରୁଦ୍ଧରେ ଲଢ଼ିବା ସମ୍ଭବପର ନଥିଲା । ଫଳରେ ବାପ ପୁଅଙ୍କ ମଧ୍ୟରେ ତିକ୍ତତା ବଢ଼ିଥିଲା । ଶେଷରେ ତାଙ୍କ ପିତାଙ୍କ ନିଷ୍ପତ୍ତି ବିରୁଦ୍ଧରେ ବିଦ୍ରୋହ କରି ୧୯୧୧ ମସିହାରେ ସେ ସମସ୍ତ ପାରିବାରିକ ସମ୍ପର୍କ ତ୍ୟାଗ କରିଥିଲେ । ୧୯୦୬ ମସିହାରେ ସେ ଗୁଲାବ ଗାନ୍ଧୀଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ତାଙ୍କର ପାଞ୍ଚଜଣ ସନ୍ତାନ ଥିଲେ; ଦୁଇ ଝିଅ, ରାନୀ ଏବଂ ମନୁ ଏବଂ ତିନି ପୁଅ, କାନ୍ତିଲାଲ, ରସିକଲାଲ ଏବଂ ଶାନ୍ତିଲାଲ । ରସିକଲାଲ ଏବଂ ଶାନ୍ତିଲାଲ ଅଳ୍ପ ବୟସରେ ମୃତ୍ୟୁ ବରଣ କରିଥିଲେ । ୧୯୧୮ ମସିହାରେ ସ୍ପାନିଷ ଫ୍ଲୁ ଆକ୍ରମଣ ସମୟରେ ତାଙ୍କ ପତ୍ନୀଙ୍କ ମୃତ୍ୟୁ ପରେ ହରିଲାଲ ତାଙ୍କ ପିଲାମାନଙ୍କଠାରୁ ଅଲଗା ହୋଇଯାଇଥିଲେ ଏବଂ ତାଙ୍କ ପତ୍ନୀଙ୍କ ଭଉଣୀ କୁମି ଅଦାଲାଜାଙ୍କୁ ବିବାହ କରିବାକୁ ଚିନ୍ତା କରିଥିଲେ, ଯିଏକି ଏକ ବିଧବା ଥିଲେ, ତଥାପି ଏଥିରେ ସେ ସଫଳ ହୋଇପାରିନଥିଲେ । ଏହାଦ୍ୱାରା ସେ ଅବସାଦଗ୍ରସ୍ତ ହୋଇଥିଲେ ଏବଂ ମଦ୍ୟପାନ କରିବା ଆରମ୍ଭ କରିଥିଲେ । ୧୯୨୫ ମସିହାରେ କଲିକତାର ଏକ ସଂସ୍ଥା ଅଲ ଇଣ୍ଡିଆ ଷ୍ଟୋରସର ଜଣେ ନିବେଶକ ମହାତ୍ମା ଗାନ୍ଧୀଙ୍କୁ ହରିଲାଲଙ୍କ ବିଷୟରେ ଏକ ଆଇନଗତ ନୋଟିସ୍ ପଠେଇଥିଲେ, ଯାହାର ଉତ୍ତରରେ ଗାନ୍ଧୀଜୀ କହିଥିଲେ କି  'ହରିଲାଲ ପ୍ରକୃତରେ ତାଙ୍କ ପୁଅ ଥିଲେ କିନ୍ତୁ ଉଭୟଙ୍କର ଆଦର୍ଶ ଭିନ୍ନ ଓ ସେ ୧୯୧୫ ମସିହାରୁ ଅଲଗା ରହୁଛନ୍ତି । ସେ ୧୯୪୭ ମସିହା ପର୍ଯ୍ୟନ୍ତ ଜଣାଶୁଣା ଲୋକଙ୍କ ଜରିଆରେ ତାଙ୍କ ପିତାଙ୍କ ସହ ଯୋଗାଯୋଗରେ ଥିଲେ । ହରିଲାଲ ତାଙ୍କ ପିତାଙ୍କ ଅନ୍ତିମ ସଂସ୍କାରରେ ଉପସ୍ଥିତ ଥିଲେ ମଧ୍ୟ ତାଙ୍କ ଖରାପ ସ୍ୱାସ୍ଥ୍ୟ ଅବସ୍ଥା ଯୋଗୁଁ ତାଙ୍କୁ ଲୋକମାନେ ଚିହ୍ନିପାରିନଥିଲେ । ଫଳରେ ବଡ଼ ପୁଅର ଉପସ୍ଥିତ ସତ୍ତ୍ୱେ ଅନ୍ତେଷ୍ଟି କ୍ରିୟା ତାଙ୍କ ସାନଭାଇ ରାମଦାସ ଗାନ୍ଧୀ ଓ ଦେବଦାସ ଗାନ୍ଧୀ ସମ୍ପନ୍ନ କରିଥିଲେ । ଧର୍ମ ପରିବର୍ତ୍ତନ ମଇ ୧୯୩୬ରେ, ୪୮ ବର୍ଷ ବୟସରେ ହରିଲାଲ ଇସଲାମ ଧର୍ମ ଗ୍ରହଣ କରିଥିଲେ ଏବଂ ନିଜ ନାମ ପରିବର୍ତ୍ତନ କରି ଅବଦୁଲ୍ଲା ଗାନ୍ଧୀ ରଖିଥିଲେ । ଅବଶ୍ୟ, ୧୯୩୬ ମସିହାରେ, ତାଙ୍କ ମାଆ କସ୍ତୁରବା ଗାନ୍ଧୀ ତାଙ୍କୁ ହିନ୍ଦୁ ଧର୍ମକୁ ଫେରିବା ପାଇଁ ଅନୁରୋଧ କରିଥିଲେ କିନ୍ତୁ ସେ ତାହା କରିନଥିଲେ । ଶେଷରେ ଉଭୟ ପିତା ଏବଂ ମାତାଙ୍କ ନିରନ୍ତର ଅନୁରୋଧ ପରେ ହରିଲାଲ ପୁଣି ଥରେ ହିନ୍ଦୁ ଧର୍ମ ଗ୍ରହଣ କରିଥିଲେ । ଗାନ୍ଧୀଙ୍କ ଚିଠି ଜୁନ ୧୯୩୫ରେ ମହାତ୍ମା ଗାନ୍ଧୀ ହରିଲାଲଙ୍କୁ ଏକ ଚିଠି ଲେଖିଥିଲେ, ଯେଉଁଥିରେ ସେ ତାଙ୍କ ମଦ୍ୟପାନ ବିଷୟରେ ଉଲ୍ଲେଖ କରିଥିଲେ । ଏହି ଚିଠିରେ ମହାତ୍ମା ଗାନ୍ଧୀ ଲେଖିଥିଲେ କି, ଏକ ସ୍ୱାଧୀନ ଭାରତ ଗଠନ ପାଇଁ ସଂଗ୍ରାମ ଅପେକ୍ଷା ହରିଲାଲଙ୍କ ସମସ୍ୟା ତାଙ୍କ ପାଇଁ ଅଧିକ କଷ୍ଟସାଧ୍ୟ ଥିଲା । ମୃତ୍ୟୁ ଗାନ୍ଧୀଜୀଙ୍କ ମୃତ୍ୟୁର ଚାରି ମାସ ପରେ ହରିଲାଲଙ୍କର ମୃତ୍ୟୁ ହୋଇଥିଲା । ୧୮ ଜୁନ ୧୯୪୮ରେ, ମୁମ୍ବାଇର ଏକ ମ୍ୟୁନିସିପାଲିଟି ହସ୍ପିଟାଲରେ  (ବର୍ତ୍ତମାନ ସେୱ୍ରି ଟିବି ହସ୍ପିଟାଲ) ୫୯ ବର୍ଷ ବୟସରେ ତାଙ୍କର ମୃତ୍ୟୁ ହୋଇଥିଲା  । କମାଠିପୁରାଠାରେ ସେ ଅଚାନକ ଚେତା ହରେଇବାରୁ ତାଙ୍କୁ ଡାକ୍ତରଖାନରେ ଭର୍ତ୍ତି କରାଯାଇଥିଲା ବୋଲି ତାଙ୍କ ମୃତ୍ୟୁ ପ୍ରମାଣପତ୍ରରୁ ଜଣାପଡ଼ିଥିଲା । ଡାକ୍ତରାଖାନାରେ ସେ ଗାନ୍ଧୀଜୀଙ୍କର ପୁଅ ବୋଲି ନିଜର ପରିଚୟ ଦେଇନଥିଲେ, ତାଙ୍କ ମୃତ୍ୟୁ ପରେ ତାଙ୍କ ପରିବାର ଲୋକ ତାଙ୍କ ବିଷୟରେ ଜାଣିବାକୁ ପାଇଥିଲେ ।
ସୋନମ ବିଷ୍ଟ ଜଣେ ଭାରତୀୟ ଅଭିନେତ୍ରୀ ଓ ମଡେଲ୍ । ସେ ହିନ୍ଦୀ ଦୂରଦର୍ଶନ ଧାରାବାହିକରେ କାମ କରନ୍ତି ଓ ସୁନ୍ଦରୀ ପ୍ରତିଯୋଗୀତରେ ପୂର୍ବରୁ ଅଂଶଗ୍ରହଣ କରିଥିଲେ । ସେ ଜନ୍ମସ୍ଥାନ ଡେରାଡୁନ ଏବଂ ସେ କେନ୍ଦ୍ରିୟ ବିଦ୍ୟାଳୟ ହାତିବରକଲାରେ ପଢ଼ୁଥିଲେ । ୨୦୧୩ ମସିହାରେ, ସେ ମିସ୍ ଉତ୍ତରାଖଣ୍ଡରେ ଅଂଶଗ୍ରହଣ କରିଥିଲେ ଏବଂ ୨ୟ ସ୍ଥାନରେ ରହିଥିଲେ । ୨୦୧୪ ମସିହାର, ସେ ଫେମିନା ମିସ୍ ଇଣ୍ଡିଆରେ ଅଂଶଗ୍ରହଣ କରିଥିଲେ । ସେହିବର୍ଷ, ସେ ଇଣ୍ଡିଆଜ୍ ବେଷ୍ଟ ସିନେଷ୍ଟାର୍ କି ଖୋଜ୍ ରିଆଲିଟି ଶୋ 'ର ୩ୟ ସଂସ୍କରନରେ ଅଂଶଗ୍ରହଣ କରିଥିଲେ । ୨୦୧୫ ମସିହାରେ, ସେ ଦୂରଦର୍ଶନ ଧାରାବାହିକରେ ଅଭିନୟ କରିବା ଆରମ୍ଭ କରିଥିଲେ । ଜୀ ଟିଭିରେ ପ୍ରସାରିତ ଧାରାବାହିକ ଲାଜବନ୍ତୀରେ ସେ ମୁଖ୍ୟ ନାୟିକା ଭାବରେ କାମ କରିଥିଲେ, ଯେଉଁଥିରେ ପରେ ସେ ଖଳନାୟିକା ଭାବରେ ମଧ୍ୟ କାମ କରିଥିଲେ । ଏହାପରେ, ୨୦୧୬ ମସିହାରେ, ଷ୍ଟାର୍ ପ୍ଲସ୍‍‍‍ରେ ପ୍ରସାରିତ ଧାରାବାହିକ ସୁହାନି ସି ଏକ୍ ଲଡ଼କୀରେ ସେ କାମ କରିଥିଲେ ।